qundao/data-zh-poetry huggingface dataset:
郊行即事
作者：王兆升
朝代：清

寄身重海外，嘿坐计生平。幸隶芙蓉署，欣游细柳营。深村忘犬警，远渚有蛙更。夜雨晨方歇，驱车再问程。
郊行即事
作者：王兆升
朝代：清

欲悉田家事，无将上下暌。儿童擎绿酒，野老馈黄梨。忘分辞方尽，陈情意转凄。莫云民俗薄，绥靖念残黎。
郊行即事
作者：王兆升
朝代：清

疮痍才息后，鹰眼未全考。箸为军糈借，心因民瘼忉。催科良愧拙，抚字敢矜劳。珍重斯民意，输租谢尔曹。
郊行即事
作者：王兆升
朝代：清

飞蝗来凤邑，忽蔽永丰云。妇子奔号急，微民稽拜殷。弭灾全藉德，祝蜡岂徒文。赖有廉仁宪，驱山息异氛。
秋晚
作者：王兆熊
朝代：清
体裁：七言律诗

园林萧瑟动商飙，居傍农家乐事饶。九月前村闻酿酒，三叉仄径看归樵。汀沙有火秋行蟹，江水无声夜落潮。桥上几回车马过，惟余闲客独逍遥。
史梦兰继室田太夫人九十大寿
作者：王兆熙
朝代：清
体裁：联

亲称贤哲追陶母；子有文章越汉儒。
门联
作者：王兆鸾
朝代：清
体裁：联

晓烟贴地鱼盈浦；空水沿篱韭出畦。
挽郭嵩焘联
作者：王先泰
朝代：清
体裁：联

扬历遍贤声，一从海外归舟，白发青山相向老；交亲联末谊，怅望湖边飞旐，黄花红叶有余悲。
吴城全楚会馆联
作者：王先谦
朝代：清
体裁：联

宾馆喜重逢，同上吴城观落日；乡关杳何处？却寻衡岳望归云。
夜行
作者：王先谦
朝代：清

暮色悄而至，群动迷所向。新月安天中，斜阳尽水上。长年猛一榜，及此帆无恙。舟疾四野迎，风雄万流让。寒犬吠人语，密树动鸟吭。村远意先亲，途平胆欲壮。进退两无主，愁思焉得忘。时来骑危篷，注目落清旷。
寄黄觐虞太守
作者：王先谦
朝代：清

颇怪邮筒问讯迟，年来佳趣我能知。先生书就元和脚，侍女妆成天宝眉。似说悬弧庆张盥，定教掣笔叹羲之。吴中老学浑无用，病榻孤吟鬓似丝。
将以重九放榜前一夕书此赠绎庈偶谈及新修滕王阁之胜故并及之
作者：王先谦
朝代：清

忆年庚午初乘传，长寿虎头同笔砚。青袍白纻四千人，手拔高材充上选。一朝兵气洗滇海，济济英贤赴秋宴。汪子告余同志难，他日持衡应请念。羲轮下坂倏几载，与君被命辞深殿。握手千言见夜镫，论心一盏忘朝膳。迩来文格变已甚，谁挽狂澜注天堑。功名有命君所柄，心目虽疲余敢倦。妍媸略似较美人，洗尽铅华见真面。喜从湖口得异石，终恐丰城埋古剑。重阳已近风雨来，一夕微寒袭深院。桂舒丹蕊正堪折，菊泛清尊催入宴。传闻新阁高插云，好看秋心澄曳练。却思旧日饱游衍，刚是残黎脱征战。百废未举官私急，遗址难寻桑海变。西山南浦待公来，碧瓦朱甍尽题遍。人生会合有夙分，意气许与蒙深眷。李侯共被又一时，贺监服膺那足羡。掷简聊歌白雪曲，传衣各有青云彦。君看夜静奎宿堂，射斗文光如曜电。
戏柬禹臣
作者：王先谦
朝代：清

军中不眠宜作候，当食那辨几觞豆。怪君文潜肉山肥，苦学子美饭颗瘦。即今黄州电扫平，放笔试草洗兵行。丈夫能事上下马，叱咤会有风云生。
戏赠寄禅师
作者：王先谦
朝代：清

道人心如水镜寒，笑视尘海空迷漫。忽逢童子掷瓦砾，清泠不觉生微澜。异时佛杖何住著，四海飘飖一行脚。闲田招客谁使令，坐遣天机落禅缚。世无姬文化斗争，虞芮几时来质成。拂衣长啸八云去，污渠蚊蚋徒纵横。君不见趯瓶倒钵古坛主，田与上人安所取。纤埃不著一物无，请更从师下转语。
挽左宗棠联
作者：王先谦
朝代：清
体裁：联

勋劳在章皖浙闽粤燕晋秦陇新疆，更三年坐镇兼圻，遗爱常留十行省；位业综图李靳兆舒黄于福长诸杰，有两字褒荣特谥，大名上掩九文襄。
挽郭嵩焘联
作者：王先谦
朝代：清
体裁：联

鸿文硕学蔚儒宗，才过古人，不掩其德；赤胆忠肝筹国是，谤满天下，无损于名。
挽郭嵩焘联
作者：王先谦
朝代：清
体裁：联

鸿文硕学郁儒宗，才过古人，不掩其德；赤胆忠肝筹国是，谤满天下，无损于名。
早起
作者：王先谦
朝代：清

不寐看窗色，徐行映日华。水田深戏鸭，村树暗辞鸦。煮茗依丛竹，移盆接早花。市廛亦不远，幽意自山家。
晓晴
作者：王先谦
朝代：清

春气满庭阴，山低日色侵。蝶来花更韵，莺啭竹逾深。倦起书抛架，微酣酒涴襟。轻寒散曝背，时作白云吟。
维舟
作者：王先谦
朝代：清

维舟近高岸，散步出平陆。春气浮野田，细麦青如沐。行行入岩径，人家聚山腹。笑语空外飘，炊烟澹相属。桃花三两红，幽景媚林麓。农人归日夕，行歌去相续。羡彼室家好，愧我身世蹙。怅然独移时，飞鸟入穷谷。
自庵丈以董香光画卷见赠赋此志谢
作者：王先谦
朝代：清

大江驱蜀下海门，东陵中扼禹所云。洞庭北贯江横分，极望长沙空白云。华亭宗伯画死杰，家在江南卧黄叶。梦游贾杜伤心地，万古湖南自清绝。扁舟上溯纵所之，千岩万壑皆生姿。遥睇衡山泊湘渚，应是先生阁笔时。三百年来如逝水，断缣玉碎埋燕市。乱云脱坏随卷舒，残树迷离半生死。吾师笔法华亭传，一一点染还天全。少陵脱字真可补，道子破佛嗟无缘。公今付我传孙子，他日南归水云里。呼儿展画对潇湘，再拜谢公不敢忘。
自黄州南返登岳阳楼
作者：王先谦
朝代：清

甘入烟波伍老渔，拂衣长啸别飞舻。举头明月黄泥坂，落手扁舟青草湖。流涕凭轩仍似杜，得鱼携酒不如苏。茫茫身世今何著，剩欲呼天问左徒。
苍梧山
作者：王先谦
朝代：清

当年沧海东南坼，想见神山高下开。会稽失却白水峡，郁州半割苍梧堆。我疑溟鹏惯远徙，不数灵鹫能飞来。已陋景纯笺草木，试招虞舜归蓬莱。
莫愁湖柬曾劼刚
作者：王先谦
朝代：清

江南眼入十分愁，及到湖边万事休。水宿连宵镫暗雨，风吹破帽客登楼。遥山湿雾仍侵晓，高阁孤尊自送秋。来岁寻君行乐处，梦中同上采莲舟。
贺张百熙60寿联
作者：王先谦
朝代：清
体裁：联

干国栋家，乾坤所挺；奉爵称寿，福禄攸同。
赠子美
作者：王先谦
朝代：清

牙幢待入百蛮烟，美意犹闻部曲传。利引唐河归故道，欢腾樊镇溢新廛。虽为五日张京兆，颇似三年白乐天。遥想汉滨开祖帐，襄阳耆老泪潺湲。
赠李禹臣
作者：王先谦
朝代：清

不是从黄宪，何缘御李君。并名中表录，同揖上将军。镫几晨联草，戈船夜定文。犹拈《渭城曲》，顾我许同群。
过耒阳有怀杜工部
作者：王先谦
朝代：清

自古湖南地，难招旅客魂。渔歌屈颜悴，《鵩赋》贾声吞。抑郁忧时老，潺湲伏枕痕。当年下巴蜀，何苦向湘沅。罕见亲知面，徒抛肺腑言。蓬蒿辞朗照，杯炙落尘喧。淼淼衡阳去，依依郴岸昏。聂贤空接待，崔舅谬温存。实谶湖边旐，虚谋汉上园。厄深千载恸，道屈百家尊。舟子传疑墓，诗翁问旧村。公真悬日月，我亦走乾坤。浦树思依倚，滩流有愤冤。篇章极冥契，飘泊共谁论。
远游
作者：王先谦
朝代：清

远游俗虑静，永日求所适。雨余沙自清，睡起山更碧。幽禽低水语，丛筱乱风色。呼茗喜新煎，课诗矜创获。见闻犹昨事，迈往续陈迹。终藉药饵扶，乾坤小行役。
述怀
作者：王先谦
朝代：清

余幼好奇伟，不畏俗子詈。食其虽儒冠，仲翔有高气。偪侧闾里中，耻顾蜗蚓饵。长怀千载友，宁论一室事。弱龄经丧乱，楼船管书记。老彭曾竞走，壮王时并骑。不能从俯仰，颇复多慢易。尚枉孟公留，甘作杨津避。忽逢长沙友，邀共泉陵辔。饱看山水归，穷途亦高致。陇西开幕府，陕南伫儒帅。中道有分张，微材免瑕累。梁公实桓桓，胆气固少二。抗手杯酒间，披肝野营次。大江平若席，酣卧有余地。谍报群撚来，早市缠妖燧。深宵呼起起，草檄不成睡。尚想九真役，凶徒俄蚁萃。元戎空瞋目，老将或垂泪。飞炮鸣我前，高唱倚薄醉。突围走天门，道左纷贼帜。湖桥中夜断，纵马泅更坠。移军蕲水县，张幄孤峰翠。炙背当骄阳，披襟逐凉吹。习勇喜观陈，受降甘报使。蹴踏骸骨场，见惯了不异。顾惭百炼质，庶获一割利。何期忝高科，谬得陪清位。低心就绳墨，眵目觑文字。肉食远谋虚，头衔流俗贵。悠悠世事改，冉冉颓年至。方隅空砥平，瀛海竞鼎沸。我如祖士雅，时有声警寐。又似曹景宗，尚忆火出鼻。事愿每自违，身世已无系。由来抚髀叹，不溷洗耳志。艰难况饱历，生死久慭置。天公不见收，水伯亦屡弃。长歌射虎山，奋袖啼猿寺。悠哉复游哉，终已快吾意。
送吴子修学使归杭州
作者：王先谦
朝代：清

廿年不踏长安地，梦想朋游醉文字。闻君持节渡湘来，喜入镫花照无睡。知君慧眼湘月明，信君澄怀湘水清。贤名一日播万口，邦人引领神先倾。甄文救弊不遑恤，远接朱张近无匹。乘轺崔浩时共荣，奏赋相如自称疾。王程三载甫经年，何意告别乘归船。君身岂藉官职重，所惜多士无良缘。明廷衮衮登英杰，不信扶危少施设。育才堂馆高切云，劝学文书纷似雪。树人敢谓匪嘉谋，城社狐鼠难可搜。狂夫横议惧民散，相忽得非根本忧。我今伏处成衰暮，钳口藏身真自误。君虽暂归行入朝，莫忘青蒲陈谏疏。
酒后赏雪舟中
作者：王先谦
朝代：清

薄醉不自倒，衔杯对玉山。犹能醒诗眼，何处看尘寰。风弱舟微重，天空鸟任闲。光摇明镜里，复讶失酡颜。
陪张福宝树人黄鹤楼遗址对月
作者：王先谦
朝代：清
体裁：五言律诗

四顾空天地，神仙底用求。江山宜作客，风月不须楼。诗细还敲律，茶甘屡涤瓯。严城人语寂，携手数更筹。
露筋祠联
作者：王先谦
朝代：清
体裁：联

听一百八杵钟声，敲断往来尘客梦；倒三十六湖秋水，洗将清白女儿身。
题龙皞臣诗草
作者：王先谦
朝代：清

朔风吹微雪，被酒昏不醒。畜眼见龙侯，使我志气盛。世烈蔚通材，儒术成健令。旧知德业广，近接词华胜。浮空波澜老，入冶金铁迸。攀古学阴何，步今揖王邓。愿言举高翮，侧听敷新政。再读县居篇，私怀国桢庆。
挽曾纪泽联
作者：王光明
朝代：清
体裁：联

两代裕裁成，幸严武相依，日托龙门循矩矱；四夷群慑服，痛承文顿谢，风生蝉嫣孰经纶。
登滕王阁和子乔
作者：王克绍
朝代：清

扶病上高阁，子安安在哉。文成亦有命，老去莫论才。山色周遭在，江流日夜来。感君盛意气，凭吊不胜哀。
过东塾陈先生故居
作者：王兰
朝代：清

百年不可待，当代失人师。检点遗书在，徒令从死悲。式闾应有礼，讲学可无祠。宗派殊纷纠，中流更付谁。
苏幕遮
作者：王兰佩
朝代：清

靥边红，眉上翠。鸾镜无情，早报人憔悴。病起但知因病累。未病前时，先已心如醉。倚风兰，零露蕙。秀弱香清，只恐根茎脆。好向空王求忏悔。花莫芬芳，人也休聪慧。
客厅联
作者：王兰汀
朝代：清
体裁：联

半日读书，半日静坐；种花养性，种竹养心。
集句联
作者：王兰汀
朝代：清
体裁：联

俭可救贫新得策；药能除癖古无方。
集句联
作者：王兰汀
朝代：清
体裁：联

无求每觉人情厚；有命方知我志差。
集句联
作者：王兰汀
朝代：清
体裁：联

眼不碍高心要下；理惟能足说皆通。
赠林昌彝联
作者：王兰汀方浚颐
朝代：清
体裁：联

绮岁儿曹亦诗伯；齐年弟子作疆臣。
送安溪先生给假归里
作者：王兰生
朝代：清

夫子命世儒，千载明良遇。德位两相符，君臣一心固。自昔履诸艰，屯亭望弥著。婉转达恪诚，精明行平恕。众美萃厥躬，欲言难指数。余生十室邑，幼乏师友助。应试始童子，抠衣谒公署。拔之儒丱中，诏以贤关处。手授揲著法，口传太极注。及擢镇封疆，九郡才英聚。得厕精舍旁，与闻名理趣。如宝盈市廛，取携恣所慕。愿奢力不充，驽马踬长路。佳药赠蔘苓，名医寻扁跗。成我同再生，奚止陶冶铸。朅来游帝都，校仇得参与。朱子八十篇，从头味章句。遴才广辟门，匪俊亦获吁。顽璞缀琮璜，短翮随鸳鸯。理数聆精微，大乐闻韶濩。分薄荣宠多，夙夜抱忧惧。孚愧未盈缶，井起徒射鲋。凛凛师傅言，昭昭圣哲谕。事上在立身，曰惟尊矩度。重任不易胜，至道难遽悟。所期一艺明，敢辞千辛赴。有阶始可升，迷津焉得渡。转盼两春秋，再启余心锢。
挽张之洞联
作者：王兴仁
朝代：清
体裁：联

近法远师，是公门再传弟子；人微道丧，为天下一哭斯文。
挽曾纪泽联
作者：王兴韹
朝代：清
体裁：联

重洋使节耀星辉，议款先兵，能攻乃守，外攘竟前功，遍九万里畏威怀德；七署荩筹思日赞，箕裘继业，竹帛铭勋，内观泯遗憾，作五十年孝子忠臣。
挽左宗棠联
作者：王兴龙
朝代：清
体裁：联

平生自负武侯，若论九省成功，不使中原三国并；今日相逢文正，但呼两甥报德，莫听秋雨一埙悲。
无题
作者：王典
朝代：清

我意所不可，谁能复向人。困穷犹有赡，感激岂无身。愚欲争今古，狂将怒鬼神。何时上广武，独立望秋旻。
立秋
作者：王典
朝代：清

秋虽不自言，举世晓其至。今当与秋期，风日宜有异。不可拘往时，引人以愁意。聊看一叶飞，我亦自能醉。
罗坪山寄咸斋表弟
作者：王凤文
朝代：清
体裁：七言律诗

微雨初消静宿氛，幽花满路暗香闻。纵横田纳弯环水，高下山蒸散碎云。石径村烟遥欲接，树头人影细难分。天然一幅清秋景，粉本凭谁远寄君。
罗坪山寄咸斋表弟
作者：王凤文
朝代：清

微雨初消静宿氛，幽花满路暗香闻。纵横田纳弯环水，高下山蒸散碎云。石径村烟遥欲接，树头人影细难分。天然一幅清秋景，粉本凭谁远寄居。
秀峰寺
作者：王凤池
朝代：清

有约三双屐，来游第一山。寻题知寺古，静坐羡僧闲。鹤岭天尤近，龙潭户不关。镌岩明灭处，字莫辨欧颜。
赤嵌城怀古
作者：王凤池
朝代：清

极目危城耸，流霞覆古垣。山溪何必问，风月祗堪言。时有寒鸦集，而无枥马喧。可知历数在，谁复解谋孙。
京城重修扬州新馆联
作者：王凯泰
朝代：清
体裁：联

海峤望京华，五朵云开，共沐恩光迎北斗；珠巢良宴会，二分月到，更饶春色胜江南。
广东应元宫东厅联
作者：王凯泰
朝代：清
体裁：联

绕廓云烟收一览；出山雷雨慰群生。
广东藩署大堂联
作者：王凯泰
朝代：清
体裁：联

洗心不籍三江水；著手须生五岭春。
广州应元书院仰山轩联
作者：王凯泰
朝代：清
体裁：联

岳峙层霄，海内斯文尊北斗；雷鸣昨夜，天公有意属南州。
广州应元书院十三本梅花书屋联
作者：王凯泰
朝代：清
体裁：联

开阁集群英，到处宛如逢旧雨；和羹期异日，诸君何以对名花？
广州应元书院讲堂联
作者：王凯泰
朝代：清
体裁：联

瑞兆岂无因，不负隔年弹柳汁；科名原有定，适逢佳会种梅花。
应玄书院红杏山房联
作者：王凯泰
朝代：清
体裁：联

讲帷弦诵知春至；上苑风光度岭来。
江西省新建江安会馆联
作者：王凯泰
朝代：清
体裁：联

联襼集群贤，都看五色云中，恩迎日下；停骖逢盛会，犹忆百花洲上，春到江南。
浙江孝廉讲院联
作者：王凯泰
朝代：清
体裁：联

云路及时登，盼诸君同咏霓裳，传来南海；风帆随处好，许他日重携文酒，泛到西湖。
浙江臬司署大堂联
作者：王凯泰
朝代：清
体裁：联

堂前草木新栽，春色自留生意在；门外湖山不远，清光先照我心来。
福州绘春园联
作者：王凯泰
朝代：清
体裁：联

如此园林，志乘无名谁是主；不妨冠盖，游踪偶驻且看花。
福州绘春园联
作者：王凯泰
朝代：清
体裁：联

水石为邻，况有桑阴连十亩；云霞出海，可无榕荫在三山。
福建抚署大门联
作者：王凯泰
朝代：清
体裁：联

舟行瀛海南头，正三岛风清，十洲云朗；人在嵩山顶上，看庭前草色，门外榕阴。
桐林铺望梅龙雨霁
作者：王分攴
朝代：清

梅雨行不息，因之思碧山。片青忽迎目，悠然清心颜。峰树无改色，涤涤整绿鬟。飞雨复何来，遽欲掠其间。幻化岂有根，微心终自闲。
土桥
作者：王初桐
朝代：清

鹿角关头小市廛，土桥雪后见平田。鸦盘枯树荒村外，云漏斜阳断塔前。故国江山空极目，天涯风景又残年。可怜一宿萍踪地，回首安陵亦黯然。
宁海双松歌
作者：王初桐
朝代：清

昔游慈仁寺，下马寻双松。金元旧物竟何有，毗卢阁圮荒烟空。五年薄宦来东海，别有双松此间在。不知是宋是金元，约计亦逾三百载。古貌虬髯剧怪奇，屈蟠偃蹇老龙姿。若教拔地拿云去，定见杈丫鳞鬣撑之。而只今排立依兰若，黛色参天翠交错。谡谡风涛半夜生，泠泠琴韵诸天落。为栋为梁匠石来，千秋万岁明堂开。天生大才必大用，才人未必皆尘埃。平生小隐隐林薮，自顾原非斫轮手。归去清斋摘露葵，著书长伴支离叟。
宁海双松歌
作者：王初桐
朝代：清
体裁：古风

昔游慈仁寺，下马寻双松。金元旧物竟何有，毗卢阁圮荒烟空。五年薄宦来东海，别有双松此间在。不知是宋是金元，约计亦逾三百载。古貌虬髯剧怪奇，屈蟠偃蹇老龙姿。若教拔地拿云去，定见杈桠鳞鬣撑之。而只今排立依兰若，黛色参天翠交错。谡谡风涛半夜生，泠泠琴韵诸天落。为栋为梁匠石来，千秋万岁明堂开。天生大才必大用，才人未必皆尘埃。平生小隐隐林薮，自顾原非斫轮手。归去清斋摘露葵，著书长伴支离叟。
旅舍感怀
作者：王初桐
朝代：清

萧萧蠹叶下高藤，客舍惊心感慨增。万里星河秋早雁，一帘风雨夜深镫。买田计就思阳羡，卖赋金完忆茂陵。几日阴晴浑未定，青山满眼曲阑凭。
观磨崖碑作
作者：王初桐
朝代：清

七十二君辇道荒，云亭踪迹俱微茫。祖龙之碑既无字，金函玉检疑荒唐。开元天子履全盛，意气直欲无轩皇。东封自古称大典，遂令下诏开明堂。勒铭大抵示符瑞，挥洒御墨辉天章。高文或出燕许手，长篇大幅何煌煌。当时海宇本殷富，发扬蹈厉穷铺张。八分淋漓六百字，穹崖屹立三丈强。芝英鹤头体制别，笔势仿佛酸枣兼中郎。焦山鹤铭鼎铭何足数，庶与朱陵洞天岣嵝铭相方。惜哉天宝末，诸杨乱其纲。风尘澒洞一朝起，鼙鼓动地来渔阳。珠沈玉碎铜狄毁，惟有此碑终古垂琳琅。毋乃鬼神自有木甲护，不然安得风饕雨虐依旧光芒长。流传完本世间少，颇思拓之以硬黄。他时携归向吴会，什袭珍作萧斋藏。奈何梯青蹑翠必钜费，而我羞涩垂空囊。耸肩仰面百遍读，口角流沫神扬扬。信知岱宗大观此第一，秦松汉柏皆枯僵。
高适故里
作者：王初桐
朝代：清

高三十五悠悠者，半世渔樵孟诸野。健笔题诗寄草堂，才名不在岑参下。故里依然草泽滨，数家老屋自为邻。可怜我是风尘吏，兼作东西南北人。
嘲刚毅联
作者：王剑云
朝代：清
体裁：联

保甲为当务之急，定要先裁，加厘金于廿九卡中，出新花头，未免刚愎自用；督销乃食盐而肥，岂容中饱，拨赈款抽六十万足，敲人竹杠，谁能激发天良。
陵水县小学堂联
作者：王勉旃
朝代：清
体裁：联

风云倏变，沧海横流，时局值艰难，问谁为国储材，热心向学；欧美文明，汉宋博奥，师承兼中外，但愿此邦同志，锐意维新。
儒林汪先生校书金山精法楼京口士人祀之
作者：王勾生
朝代：清
体裁：古风

吾乡有达人，矜式盛当世。高名传儒林，雄姿轶文艺。伟哉鲤庭承，美矣凤毛济。讲幄县润州，经术备边笥。嵽嵲金山峰，飞楼丹刻丽。裘带时来游，手泽忆兹地。仰止和从贤，渊源去日思。画几临清波，雕笾荐芗糒。神迎花塔前，位设锦函次。风流江水长，雅道望不坠。古者隆祀典，功德议勿替。岘首一片碑，犹堕居民泪。得权行所求，尸祝指近事。无情徒张皇，山川讵维系。畸杰悲遇穷，佔毕耻事细。浪迹栖何常，没身感其类。远闻称美谈，近切向往志。微论豪素閒，聊与雪鸿寄。
踏叶廊联
作者：王协
朝代：清
体裁：联

青徐平野阔；幽蓟五云飞。
舟行
作者：王协梦
朝代：清

五两南风竞，扁舟细浪划。晚凉生落日，暮色带归鸦。岸阔烟笼树，潮平水篆沙。柁楼才晚饭，诗景爱余霞。
过明故宫
作者：王卿
朝代：清
体裁：七言律诗

当年建业作长安，应运还夸龙虎盘。海色晓连宫阙迥，江声春抱国门寒。未央萧相营初罢，东府扬州制更宽。今日禁军调马地，雨埋三殿玉阑干。
挽曾国藩联
作者：王厚堂
朝代：清
体裁：联

末职荷裁成，北斗山高，方欣大厦瞻依，服教久钦文潞国；鞠躬真况瘁，南天星陨，遽失中流砥柱，伤心如丧武乡侯。
余作石鼓诗蒙观察牧仲先生用子瞻原韵赐和因再用韵奉答并寄检讨朱竹垞先生
作者：王原
朝代：清
体裁：古风

史籀大篆闻周宣，肇变虫鱼述遗叟。嬴氏次仲造八分，斯邈隶书供下走。蔡邕楷法张芝草，柔媚悦俗炙人口。趋今昧古贸是非，鲜解轾前但轩后。宁晓古作若溟渤，奚啻云梦吞八九。挢舌安敢侈钟王，插脚何由有颜柳。石鼓岿然灵光存，色正芒寒丽天斗。元气磅礴一画前，难从波磔寻跟肘。夹漈考證犹舛讹，子卿何人肆言莠。禹鼎汤盘始与参，峄碑岱铭焉足友。好古上故惭商彭，敏学下思追斗㝅。周文郁郁半磨灭，矧从仓颉辨蝌蚪。韩韦苏梅不复作，欲问奇字乏黄耇。如冥擿埴失其持，那瘈噬物信所嗾。我昨抠衣见斯鼓，肃穆钦爱等彝卣。芜词轧茁抒素怀，曾堪登歌习矇瞍。祇叹身未丁厥时，得窥宛委摩岣嵝。宋公属和太崛奇，春丽鲸铿写淳厚。直看千载敌髯翁，宁许中间置谁某。张生硬语壁垒坚，蚓窍蝇声我何有。公之为政美无度，狴犴空虚庭废杻。公馀艺苑恣跌宕，畿辅月明无吠狗。盘山山翠潞水烟，渲染大文世少偶。目览耳听给环请，对客擘笺诗几首。有叩辄应县洪钟，顾我寸莛怯撞棓。泰岳出云海浴日，部娄细流罔择取。櫜鞬周旋避三舍，窃欲从公剔瘢垢。鲁输巧攻当者靡，亟将朱公助墨守。愿屈燕许为此词，肯使公诗独不朽。附骥致远古有云，小年大年均石寿。
冬夜漫堂文宴同宋牧仲用章八元新安江行韵
作者：王原
朝代：清
体裁：五言律诗

曲窗藏潞渚，泛宅此维梢。白堕酿三斛，青缃栖一巢。霜凋帘烛瘦，月尽盎花交。不浅登楼兴，清狂任客嘲。
太学石鼓歌
作者：王原
朝代：清
体裁：古风

我谒太学岁丙寅，九秋既雨天气新。庙貌肃穆迥绝尘，右平左墄通堂陈。戟门森立高嶙峋，内塾十鼓棋布匀。周宣垂今二千春，三代法物希世珍。文谟武烈坠复振，烝民韩奕学士呻。方叔召虎侪凤麟，尹氏仍氏词绝伦。大小二正存其醇，大蒐岐阳韎韐亲。乃命撰列示无垠，编诗不入昧所因。翻幸虐燄逃暴秦，陈仓灭没同泗沦。李唐获九奇不纯，其一刳中投杵频。皇祐得之田野民，呵护浩劫宜鬼神。錽之黄金错白银，金源剔取驰北轮。宣抚宅废埋菅榛，虞公请置功可泯。朅来摩挲馀百巡，史籀不作难考询。手画生胝吟燥唇，心重古器词罔伸。斑斑驳驳星向晨，三百廿五龙脱鳞。九未全蚀亡一辛，耳目荒忽云雷屯。鸟迹蝌蚪辨莫真，蛟蟠鸾翥势未驯。韩苏钜公生不辰，强寻难读泪堕巾。矧当愚蒙识如燐，邈从天汉窥涯津。麋鹿速速骖騝駪，维鱮维鲤以柳缗。约略大义车攻邻，难以意解取笑嗔。我闻彝鼎铭至仁，武功勒铭则鼓錞。合江钟石纪禹禋，厥制最古圣所循。之罘诅楚焉与钧，丽牲沿俗羞彬彬。崇尺有咫径度逡，锐上广下妥帖蹲。臼仰虚受鼓覆均，围圆质厚肤理皴。缅怀上世风何淳，封山禅亭空积薪。大书特书磨贞珉，高陵隓陊邃谷堙。其迹尽逐云烟湮，惟圣有作无缁磷。纵亡其器辞在绅，授受笺释穷白申。况传此鼓士响臻，绝胜熹平观经人。恍与扬觯揖让宾，几忘眇末虮虱臣。生逢敢冀充介僎，潸然后百六纪身。
一貉行
作者：王又旦
朝代：清

山人朝猎得一貉，换米一筥十日乐。一貉可怜获一筥，百貉成裘知几许。素丝细制光蒙戎，堆床照耀锦绣红。王孙著来骑大马，霜飞雪下无寒风。时易调移不称意，金毳纵横遭委弃。朱门错刀如流泉，还忆山人始得年。
下山
作者：王又旦
朝代：清

下山寻旧径，沈沈临大壑。乱石忽改观，烟景纷相错。低头追胜迹，背面惜林薄。岩回明星掩，路转石月落。大河折东流，波荡宏农郭。万古东西路，世往事冥漠。名岳如可留，吾欲齐龙蠖。
亭上
作者：王又旦
朝代：清

坦步章丘上，苔华处处斑。青林红几叶，九月下黄湾。天坼禺东地，潮吞海上山。故人家在此，开卷对孱颜。
冲虚观
作者：王又旦
朝代：清

我寻鲍公履，因之登翠微。仙人不可见，海燕西南飞。灌木蟠长根，清樾当门扇。洞中自昏昼，日月安所归。巑岏四百峰，高下相因依。玄气结重云，山云漭相围。服食宁所愿，庶免为人鞿。徘徊暝色下，冷露沾裳衣。
击？词
作者：王又旦
朝代：清

杨柳城头光渐黑，公家悬？急漏刻。绕城百转天未明，火灭薪残逗霜色。防兵近驻江之浒，醉拥金钗夜歌舞。入市打人知几回，长官不敢促收捕。已闻剽劫如转轴，犹向东郊射鸡鹜。朝来邮吏何匆忙，帖下传说军无粮。
击�词
作者：王又旦
朝代：清
体裁：古风

杨柳城头光渐黑，公家悬�急漏刻。绕城百转天未明，火灭薪残逗霜色。防兵近驻江之浒，醉拥金钗夜歌舞。入市打人知几回，长官不敢促收捕。已闻剽劫如转轴，犹向东郊射鸡鹜。朝来邮吏何匆忙，帖下传说军无粮。
古从军词和马云翎
作者：王又旦
朝代：清

离家从远戍，荷戈日已深。野风起枯杨，鸣雁多苦音。潮没黄陵庙，雪落云梦林。沮洳阻长驱，万马空骎骎。贰师不好谋，我力恐难任。永捐父与母，男儿岂无心。奉命移旧垒，车徒发皋兰。四顾莽肃肃，野气蹙天寒。万灶驻桃林，男女杂旌竿。红粉隘大路，马上明绡纨。昔日随都尉，令严不遑餐。一鼓斩女子，勋名永不刊。秣马临清漳，漳水咽不流。两河多绿草，王程尚悠悠。五日视豆莝，十日饬雕锼。月余大蕃息，惜哉时已遒。戈鋋明落日，猎骑出长楸。淹留将奈何，空与狐兔仇。
古从军词和马云翎·其一
作者：王又旦
朝代：清

离家从远戍，荷戈日已深。野风起枯杨，鸣雁多苦音。潮没黄陵庙，雪落云梦林。沮洳阻长驱，万马空骎骎。贰师不好谋，我力恐难任。永捐父与母，男儿岂无心。
古从军词和马云翎·其三
作者：王又旦
朝代：清

秣马临清漳，漳水咽不流。两河多绿草，王程尚悠悠。五日视豆莝，十日饬雕锼。月余大蕃息，惜哉时已遒。戈鋋明落日，猎骑出长楸。淹留将奈何，空与狐兔仇。
古从军词和马云翎·其二
作者：王又旦
朝代：清

奉命移旧垒，车徒发皋兰。四顾莽肃肃，野气蹙天寒。万灶驻桃林，男女杂旌竿。红粉隘大路，马上明绡纨。昔日随都尉，令严不遑餐。一鼓斩女子，勋名永不刊。
古鼎篇
作者：王又旦
朝代：清

夜坐金景流房栊，一南一北云逢逢。谁为此者惊愚蒙？戴氏之鼎来河东，子水母土木火功。古色不辨贯与崇，翡翠青间玫齐红。饕餮怒张杂夔龙，蜿蜒之势何其工！中有一马方双瞳，其下隐约凭社虫。或云《乾》与《艮》相从，不然子午识夏冬。纷纭众说胡能同，鲁真齐赝空懵懵。何人博雅为谭宗，考图论世自镐丰。忆昔神庙称时雍，斯器原出蓬莱宫。天球河图与大镛，蜼敦纪甗争舂容。金耶张耶椒房雄，乞而有之作清供。大梁左右兴兵戎，豪门散尽随霜蓬。零落不复求亡弓，呜呼治乱何匆匆，使我感叹填心胸。大烹杳矣难继踪，此物合依蒲苇丛。主人有阁名丹枫，阁之前后花纤茸。两耳三距位当中，玩视聊寄疏且慵。王生作歌纪始终，惭无长管摇白虹。
同朱悔人大雨渡江呈李镜月
作者：王又旦
朝代：清

渡口烟初暝，孤舟客未归。楚天低远岸，江雨撼危矶。指顾千峰失，空濛一叶飞。中流叹奇绝，不敢怨沾衣。淮海人何在，幽寻水一涯。到来云遍野，坐久树栖鸦。雨脚妨山翠，船头破浪花。烟江如画里，处处可为家。
同朱悔人大雨渡江呈李镜月·其一
作者：王又旦
朝代：清

渡口烟初暝，孤舟客未归。楚天低远岸，江雨撼危矶。指顾千峰失，空濛一叶飞。中流叹奇绝，不敢怨沾衣。
同朱悔人大雨渡江呈李镜月·其二
作者：王又旦
朝代：清

淮海人何在，幽寻水一涯。到来云遍野，坐久树栖鸦。雨脚妨山翠，船头破浪花。烟江如画里，处处可为家。
夜坐仰天池
作者：王又旦
朝代：清

穷日凌峎崿，我行亦云疲。散发卧绝顶，疏星下清池。峻绝五千仞，晻翳何可窥。白云上下飞，深松罗四垂。欣无职事绁，得与山灵期。延伫不知反，风林露华滋。高视但青苍，一气回坤维。鸾鹤如可驭，终焉谢磷淄。
大风雨自玉井归西峰宿范湘滨道人复庵作
作者：王又旦
朝代：清

越嶂探玉井，日照东林木。云气生壁上，须臾荡虚谷。爽籁激幽响，大雨一何速。群帝忽徕下，乘蹻纷相逐。桂旗连宝羽，飘飘低以属。天色变多端，一气自回复。徒侣对面失，苔滑阻纡曲。纷吾身何托，暂憩云中屋。稍觉心魂安，更旷登临目。欹斜千山松，偃卧一径竹。莫漫嗟险艰，庶几惬幽独。入夜展道经，孤镫照人宿。
太史祠隔河望孤山
作者：王又旦
朝代：清

绝巘连云出，秋风隔水多。韩原中缺处，山翠压黄河。
太史祠隔河望孤山·其二
作者：王又旦
朝代：清

终日山头坐，看山兴未阑。秦山看不尽，犹借晋山看。
宿花首台
作者：王又旦
朝代：清

乱石夹奔湍，我行随意深。选胜崎岖间，幽人多苦心。云堕竹篙岭，流影松树林。葱茏翳山翠，不知西日沈。取径行木杪，花宫在层岑。细泉天上来，苔阶有清音。夜气湛虚明，真源疑可寻。泠然不成寐，高风吹短襟。
寄张帝臣时帝臣携家住华山
作者：王又旦
朝代：清

他时货畚似春农，聊就青山策短筇。直豁云烟栖八口，平携鸡犬入三峰。炎天树尚留残雪，静夜人还伴怪松。我去关东空怅望，城头出没碧芙蓉。
寄张枚公张时在保宁将军幕中
作者：王又旦
朝代：清

莫叹花时别渭城，知君幕府早成名。巴人久已归图版，仆射由来类父兄。万户无烟犹转粟，三城有戍且休兵。凭君寄语征西将，父老连年想太平。
巍山顶上
作者：王又旦
朝代：清

陟巘得石林，竦处如步障。藉草肆遐瞩，势挟秋云壮。初日出大河，空翠非一状。三岭自北来，罗列森仪仗。远色际高天，颢气四奔放。开山起何年，鬼工劳意匠。忆昔出城游，驻马看青嶂。霁华静松栝，石角争背向。及此凌苍崖，深荷山灵贶。遥知道傍人，视我烟霄上。平生耽幽兴，冒险每携杖。徘徊玩空曲，题诗杂樵唱。
广陵使还得吴野人郝山渔汪长玉书
作者：王又旦
朝代：清

江广思扬子，年荒惜故人。艰危谁计日，丧乱各经春。杜曲看花眼，浔阳乞食身。十年中夜月，两地照清贫。
怀杨树滋山居
作者：王又旦
朝代：清

驿骑交驰地，幽栖汝最闲。解官仍白社，避乱得青山。路入岩花曲，亭深水竹斑。年前风雨夜，樽酒一开颜。茅舍连千嶂，风林自一家。晴窗交薜荔，昼户掩桃花。紫塞雕戈急，黄尘战鼓挝。回看高卧处，初日带烟霞。选胜车箱谷，经年只梦游。岳莲开对面，渭树接床头。野鹤遥相待，山泉近可谋。关河兵未罢，飘荡几时休。
怀杨树滋山居·其一
作者：王又旦
朝代：清

驿骑交驰地，幽栖汝最闲。解官仍白社，避乱得青山。路入岩花曲，亭深水竹斑。年前风雨夜，樽酒一开颜。
怀杨树滋山居·其三
作者：王又旦
朝代：清

选胜车箱谷，经年只梦游。岳莲开对面，渭树接床头。野鹤遥相待，山泉近可谋。关河兵未罢，飘荡几时休。
怀杨树滋山居·其二
作者：王又旦
朝代：清

茅舍连千嶂，风林自一家。晴窗交薜荔，昼户掩桃花。紫塞雕戈急，黄尘战鼓挝。回看高卧处，初日带烟霞。
怀顾黄公
作者：王又旦
朝代：清

不畏穷愁只著书，幽栖风物近何如？断云疏雨吴王岘，竹瓦临江十尺庐。
招隐桥与周澹园
作者：王又旦
朝代：清

下马玩密绿，山静闻激湍。与子坐石桥，风入青琅玕。是时望鹤鸣，峰名。亏蔽松林端。初日上左蠡，气势高且寒。古人耻束带，鸿毛视一官。遗徽传今古，慷慨诚为难。吾谓守不固，一出良足叹。故里有名胜，何事他盘桓。金庭郁参差，云气张绡纨。他年著书毕，直去骖青鸾。
故陈忠悯公挽诗
作者：王又旦
朝代：清

阴风猎猎阵云低，雪满灵州动鼓鼙。绝塞名应传属国，前军星已落安西。五原未复精灵在，百口无归道路迷。萧飒惟闻哀痛诏，城门月出夜乌啼。
晓渡望鄂州
作者：王又旦
朝代：清

晓雾压城头，苍茫古鄂州。风烟盘赤壁，波浪下黄牛。星动连江锁，旌高隔岸楼。由来征战地，不忍问东流。
望水帘洞
作者：王又旦
朝代：清

老人峰下路，乱瀑对清秋。小憩云中树，遥看石上流。风声传海峤，雨脚下循州。从此扪萝去，青天倚二楼。
杂兴
作者：王又旦
朝代：清

筚门槐荫清，野垄青苕柔。荷锄守旧辙，贫家无外求。孤云归空山，山前涧水流。平心惬微愿，选念亦自由。纷吾涉尘鞅，无端生百忧。举步皆溪壑，念往多所尤。譬之御骇驷，一纵不得收。慷慨欲置之，反顾还夷犹。
杂兴
作者：王又旦
朝代：清
体裁：古风

荜门槐荫清，野垄青苕柔。荷锄守旧辙，贫家无外求。孤云归空山，山前涧水流。平心惬微愿，选念亦自由。纷吾涉尘鞅，无端生百忧。举步皆溪壑，念往多所尤。譬之御骇驷，一纵不得收。慷慨欲置之，反顾还夷犹。
村居
作者：王又旦
朝代：清

老树浓阴水一方，满村槐柳间青杨。时平且纵花前酒，地僻能容醉后狂。月夜休干徐吏部，贫星苦伴蔡中郎。盐齑没齿何妨饱，剩领松风入户凉。
横山观
作者：王又旦
朝代：清

身置烟霄上，扶藜一叩扃。云流藏殿阁，树老断青冥。坐石双旌合，看花数骑停。谁怜栖遁处，吹角不堪听。
次汉口将归武昌
作者：王又旦
朝代：清

雨后停桡古渡头，汉阳芳草自油油。明镫夜聚三江舸，酒旆春摇两岸楼。人去桃花犹有庙，水沈鹦鹉尚名洲。来朝历遍登临处，直破风涛下鄂州。
河决
作者：王又旦
朝代：清

襄樊一水东下潜，高风吹浪何时恬。百川之长背卑谦，五月五日忧如惔。二女拥佩手掺掺，黑旗皂幢锦作幨。乃与土德有猜嫌，欺尔微弱较钝铦。大呼其类无巨纤，猵獭鲮鲤鲂鱮鳒。三足六眸奉令严，河伯砐硪衣襜襜。山崩厓圮意不厌，若通顼冥威势兼。乃使神蜧肆诐憸，招屏翳遂遣飞廉。望舒离虎警夜占，长云不断雨？？。十旬茫昧乌与蟾，地轴坼裂如缟綅。泣诉于帝乞光炎，帝曰彼势不可钳。奔逸不异马脱柑，郢南灾祲日益添。有田无岁无苍蒹，修筑徒劳邑中黔。五才递用亦互歼，呜呼其苦在茅檐。
河决
作者：王又旦
朝代：清
体裁：古风

襄樊一水东下潜，高风吹浪何时恬。百川之长背卑谦，五月五日忧如惔。二女拥佩手掺掺，黑旗皂幢锦作幨。乃与土德有猜嫌，欺尔微弱较钝铦。大呼其类无巨纤，猵獭鲮鲤鲂鱮鳒。三足六眸奉令严，河伯砐硪衣襜襜。山崩厓圮意不厌，若通顼冥威势兼。乃使神蜧肆诐憸，招屏翳遂遣飞廉。望舒离虎警夜占，长云不断雨��。十旬茫昧乌与蟾，地轴坼裂如缟綅。泣诉于帝乞光炎，帝曰彼势不可钳。奔逸不异马脱柑，郢南灾祲日益添。有田无岁无苍蒹，修筑徒劳邑中黔。五才递用亦互歼，呜呼其苦在茅檐。
泊江口树下寄周澹园
作者：王又旦
朝代：清

长川望不极，渡口问吴艭。白鹤起高树，青山阴半江。秋花垂屋角，水荇落船窗。为报南康好，殷勤鲤一双。
渚宫
作者：王又旦
朝代：清

旧迹何劳问，东风草又新。江蓠春秣马，啼鴂暮愁人。白积千秋骨，青然几夜磷。那堪听画角，肠断是西津。夜宴出房烝，军城酒似渑。阵云通白帝，边月堕黄陵。垂手花低幕，缠头柳覆缯。章台歌舞地，今古怅偏增。
渚宫·其一
作者：王又旦
朝代：清

旧迹何劳问，东风草又新。江蓠春秣马，啼鴂暮愁人。白积千秋骨，青然几夜磷。那堪听画角，肠断是西津。
渚宫·其二
作者：王又旦
朝代：清

夜宴出房烝，军城酒似渑。阵云通白帝，边月堕黄陵。垂手花低幕，缠头柳覆缯。章台歌舞地，今古怅偏增。
焦山
作者：王又旦
朝代：清

乘春历江皋，访古浮玉山。江风正荡潏，短棹欲进难。千里滞水国，岂不增忧患。隔岸见石屏，忽使怀抱宽。曲径渐分明，丛篁亦檀栾。幽事供怡悦，指点轻狂澜。胜游难再得，我役何时闲。羖䍽逐牂羊，相倾无朝夕。旌旆明江涯，楼船何络绎。高士卧空山，闭门但自适。至今三诏岩，古木森千尺。斥堠尚在眼，客子苦行役。常怀岁时迁，念此饥寒迫。赪颜再稽首，不敢乞白石。
焦山·其一
作者：王又旦
朝代：清

乘春历江皋，访古浮玉山。江风正荡潏，短棹欲进难。千里滞水国，岂不增忧患。隔岸见石屏，忽使怀抱宽。曲径渐分明，丛篁亦檀栾。幽事供怡悦，指点轻狂澜。胜游难再得，我役何时闲。
焦山·其二
作者：王又旦
朝代：清

羖䍽逐牂羊，相倾无朝夕。旌旆明江涯，楼船何络绎。高士卧空山，闭门但自适。至今三诏岩，古木森千尺。斥堠尚在眼，客子苦行役。常怀岁时迁，念此饥寒迫。赪颜再稽首，不敢乞白石。
牵缆词
作者：王又旦
朝代：清

昴毕西横夜犹暗，官船催夫牵锦缆。石尤风高霜满河，欲行未行徒蹉跎。天明前村鸡下树，五里六里已为多。橐中糇粮早已尽，前途尚远饥如何。生来不合水边住，负儋欲问山中路。山家奉令猎黄罴，正是昨宵牵缆时。
玉井
作者：王又旦
朝代：清

万桧翳深景，夕日风飕飗。茫茫石涧外，颢气谁挽收。莲花不复见，一水入云流。坏干系短绠，灌莽生石路。披草汲清泠，冥然惬幽遇。天风入泬寥，坐看高下树。
玉井·其一
作者：王又旦
朝代：清

万桧翳深景，夕日风飕飗。茫茫石涧外，颢气谁挽收。莲花不复见，一水入云流。
玉井·其二
作者：王又旦
朝代：清

坏干系短绠，灌莽生石路。披草汲清泠，冥然惬幽遇。天风入泬寥，坐看高下树。
登东少梁山禹庙眺黄河歌呈同游诸公
作者：王又旦
朝代：清

少梁山势何岧峣，林烟漠漠风萧颾。典午祠堂一百丈，此山对峙相争高。客言禹庙登临好，空濛万里无尘嚣。桑柘刺眼槐花落，来穿萝径同游遨。龙门直下五十里，秦山晋树相周遭，云气苍茫看不见，青天一豁奔惊涛。七月暑退蝉鸣号，雨脚欲下风雷交。鲸鱼逞怒呼其曹，两河左右纷动摇。呜呼战伐经几载，木罂渡口横弓刀。昔自楚归岁在卯，夜携八口趋中条。间道汾阴止河浒，欲披葭菼寻渔舠。隔岸人家闻吠犬，望庐不到心徒劳。一从朝那来效顺，甲兵如雪都潜销。吾党高卧饱闲散，不妨老作韩山樵。西来凉气入乌帽，祇应饮酒持霜螯。向夕客散不须约，通林明日还连镳。
登大别山同毛子霞朱悔人江非诺魏师聃
作者：王又旦
朝代：清

石路层城外，空亭落照间。导江传《禹贡》，对岸指吴关。地坼洲前树，天青雨后山。招寻成久客，楚月几回弯。
登横山绝顶
作者：王又旦
朝代：清

山穷得平野，绝顶散牛羊。垂柿低含雨，高榆迥受霜。举头空碧落，四面尽青苍。觱篥吹何处，西风入夏阳。
盐官杂兴
作者：王又旦
朝代：清

晨出步城南，城南栈栈多莓苔。昔人负高调，在此延望但见野木风号鸟毰毸。成连何处寻尔师，如何至今不知回？云烟莽阔白日冻，阴风常起伯牙台。千载尚有凭吊客，山径时时骑马来。
矶上待月寄怀胡君信
作者：王又旦
朝代：清

雨后绿阴繁，凉气生七泽。遥念石庄人，林间岸轻帻。缺月未离海，残霞忽敛夕。独鹤下烟江，渺渺楚天碧。
秋获词
作者：王又旦
朝代：清

吁嗟我生遇不淑，结茅作舍露中宿，年年种田食无粥。腰镰入陇叶初黄，可怜不待禾子熟。官家百事无时休，县门霹雳震不足。西风匝地繁霜下，亩税力役相委属。君不见贫人在官不顾私，黄犊饿死那得知。
自千尺嶂缘猢狲愁行
作者：王又旦
朝代：清

清晨杖轻策，入谷二十里。倾崖骤合沓，梯栈空中倚。无翼如何度，艰难方此始。万状石硙硙，纷垂繘纚纚。攀繘踏危石，足顿不能起。岩屋照颓阳，层岑倒松梓。养力憩烟霭，乃知崎岖美。东南得高壁，路隘不任趾。乱峡无全天，坤轴忽崩圮。猿狖怯方啼，吾生怅何恃。太息展远眺，前途尚㟪？。
自千尺嶂缘猢狲愁行
作者：王又旦
朝代：清
体裁：古风

清晨杖轻策，入谷二十里。倾崖骤合沓，梯栈空中倚。无翼如何度，艰难方此始。万状石硙硙，纷垂繘纚纚。攀繘踏危石，足顿不能起。岩屋照颓阳，层岑倒松梓。养力憩烟霭，乃知崎岖美。东南得高壁，路隘不任趾。乱峡无全天，坤轴忽崩圮。猿狖怯方啼，吾生怅何恃。太息展远眺，前途尚㟪�。
苍龙岭
作者：王又旦
朝代：清

削壁突断绝，微径始跻攀。长虹驰远影，飞落青冥间。迅飙两崖起，猎猎云气还。连峰若动摇，我行亦孔艰。天色扑莲花，瑶草何斑斓。陟危千万虑，旷望忽开颜。璇宫应不远，从此排天关。
赠梁峒樵水部
作者：王又旦
朝代：清

几载常含画省香，知君例作水曹郎。久辞请谒草侵户，近著《河渠》书满床。旧业六盘秦北地，臣躯九尺汉东方。那堪塞上烽烟暗，升斗朝朝问太仓。
送家叔季鸿先生游睢上谒后土祠·其三
作者：王又旦
朝代：清

玉果犀钱伴客醺，此生投老恨空闻。对人敢说青箱字，隔水徒湔白练裙。三月扶筇登殿阁，一天垂柳下河汾。灵祠飒飒如风马，应有神光入夜分。
送家叔季鸿先生游睢上谒后土祠·其二
作者：王又旦
朝代：清

东风紫燕入丛祠，河上人家记旧仪。古砌半沈天上水，苍松全折雨中枝。依稀三烛流光夜，想像千官立仗时。独喜啼莺犹未歇，看花一路到汾睢。
送家叔季鸿先生游睢上谒后土祠·其二
作者：王又旦
朝代：清

东风紫燕入丛祠，河上人家记旧仪。古砌半沈天上水，苍松全折雨中枝。依稀三烛流光夜，想像千官立仗时。独喜啼莺犹未歇，看花一路到汾睢。玉果犀钱伴客醺，此生投老恨空闻。对人敢说青箱字，隔水徒湔白练裙。三月扶筇登殿阁，一天垂柳下河汾。灵祠飒飒如风马，应有神光入夜分。
送家叔季鸿先生游脽上谒后土祠
作者：王又旦
朝代：清

绿杨连岸晓风斜，东渡汾阴泛客查。天际两崖驰竹箭，春流三月涌桃花。黄云宝鼎沦衰草，绛气灵坛落暮鸦。旧事于今无可问，市楼酤酒是生涯。
送陈说岩宫詹奉使祀北镇
作者：王又旦
朝代：清

门辟铜龙侍从初，春风辽海引簪裾。云霄日近融残雪，圭币坛高切太虚。诸部常怀行在地，词臣正校职方书。当年大略犹堪问，愿上雄图贮石渠。佳气葱葱傍海生，营州今是汉西京。龙归丰沛连朝饮，火照枌榆彻晓明。旧事华封传道路，当时羽骑绕边城。振衣直上高峰望，大漠烟销北斗横。
送陈说岩宫詹奉使祀北镇·其一
作者：王又旦
朝代：清

门辟铜龙侍从初，春风辽海引簪裾。云霄日近融残雪，圭币坛高切太虚。诸部常怀行在地，词臣正校职方书。当年大略犹堪问，愿上雄图贮石渠。
送陈说岩宫詹奉使祀北镇·其二
作者：王又旦
朝代：清

佳气葱葱傍海生，营州今是汉西京。龙归丰沛连朝饮，火照枌榆彻晓明。旧事华封传道路，当时羽骑绕边城。振衣直上高峰望，大漠烟销北斗横。
郊行感事
作者：王又旦
朝代：清

酒入愁肠恰半升，东郊林下杖枯藤。心随夜半移枝鹊，身似门前饭粥僧。绿树饱酣山径雨，东风初泮大河冰。独怜亭尉今皆醉，不敢寻春过灞陵。
野菜行
作者：王又旦
朝代：清

白草原头日晻暧，田父锄田除野菜。今年春到羁马城，麦花不生菜花生。野人储无升斗米，户户提筐采春荠。也知煮菜一饱难，伤心且缓须臾死。城中胥隶何披猖，经过宝马争辉光。白酒黄鸡不敢献，鞭箠嫚骂难遮防。朝朝县令出厅事，县门仍挂恤民字。上官不复采风谣，许君原是循良吏。吁嗟呼！野人偷生守蓬麻，但愿满地麦花兼菜花。
金虎行
作者：王又旦
朝代：清

紞如城楼夜打鼓，素月将中近金虎。早起黤黮岚结阴，塕然风吹鹳上林。濛雨迟回久不下，欲断欲续飘古瓦。桑苎摧折唤不醒，滴沥何能遍中野。群灵参差如连鸡，炎官气盛犹？閜。三月雷火久闭藏，天威未远还须假。群儿同声叫号屏，须臾细注檐头泻。我怀岁功惜已晚，泽其枯矣寡萌虇。
金虎行
作者：王又旦
朝代：清
体裁：古风

紞如城楼夜打鼓，素月将中近金虎。早起黤黮岚结阴，塕然风吹鹳上林。濛雨迟回久不下，欲断欲续飘古瓦。桑苎摧折唤不醒，滴沥何能遍中野。群灵参差如连鸡，炎官气盛犹�閜。三月雷火久闭藏，天威未远还须假。群儿同声叫号屏，须臾细注檐头泻。我怀岁功惜已晚，泽其枯矣寡萌虇。
除日大雪登燕子矶
作者：王又旦
朝代：清

野梅香入寺门烟，雪落亭皋正渺然。敢恨新年羁水国，谁能元日看江天。千寻翠壁迷僧舍，三尺银花拥画船。箧里红囊茶尚在，夜深活火手亲煎。
中秋夜半乘醉登华盖山弄月作歌戏效李五峰
作者：王又曾
朝代：清

太玉仙人骑白鹿，手扶天风上云麓。青琉璃界白玉盘，贴在天心十分足。九点苍烟湿不收，一杯海水清堪掬。醉揩双眼视乾坤，冷伴姮娥写幽独。桂华泣露黄丛丛，香浓梦遥秋满空。踏翻片云躧天路，瞬息径到蓬来宫。蓬莱宫，沧海东，上有芝田年屡丰。仙家耕作鞭苍龙，食之不死颜常童，曷为复归麈纲中。三生石上含真子，凉影潇潇清在水。一片江山入梦深，谁来共喻无言旨。鞭变苔凤不可求，鸡栖鸐笼愁复愁，山高月明聊以祛繁忧。捣霜玄兔何时辍，横笛苍凉怨玉虬。
临平道中看白荷花同朱冰壑陈渔所
作者：王又曾
朝代：清

船窗六扇拓角纱，倚桨风前正落霞。依约前滩凉月晒，但闻花气不看花。皋亭来往省年时，香饮连筒醉不辞。莫怪花容浑似雪，看花人亦鬓成丝。
临平道中看白荷花同朱冰壑陈渔所·其一
作者：王又曾
朝代：清

船窗六扇拓角纱，倚桨风前正落霞。依约前滩凉月晒，但闻花气不看花。
临平道中看白荷花同朱冰壑陈渔所·其二
作者：王又曾
朝代：清

皋亭来往省年时，香饮连筒醉不辞。莫怪花容浑似雪，看花人亦鬓成丝。
五日独游道场山却简谷函
作者：王又曾
朝代：清

晓榜夹山瀁，蒲岸深吠蛤。未传林际磬，早涌船头塔。螺髻翳轻纱，云日递吐纳。泥巷耕牸卧，秧扉蚕妇阖。升麓苔磴纡，到寺风泉杂。山门尽胜概，曷用众峰踏。苦茗僧自供，清言竹为答。榴朵艳道场，萧然悦尘榻。意行惬静便，惜不吾友拉。惟吟坡老诗，罄我三升榼。
将归嘉禾留别宝意
作者：王又曾
朝代：清
体裁：七言律诗

英琼绣段叠还重，一月中江忽旧踪。霜露空山须暂去，云龙万里会相从。论心合似乳投水，炼句精于金在镕。谁识燉煌杜法顺，华严字字畅禅宗。
将归嘉禾留别宝意
作者：王又曾
朝代：清

英琼绣段叠还重，一月中江忽旧蹝。霜露空山须暂去，云龙万里会相从。论心合似乳投水，炼句精于金在镕。谁识燉煌杜法顺，华严字字畅禅宗。
度盘山岭望雁宕诸峰雨止大荆旅店
作者：王又曾
朝代：清

此邦南戒尽，山势驱入海。崛强屹元气，雕劖出真宰。舄下岭刺天，接眼益？嶵。乳郭所色络，望若披重铠。攒攒百青莲，朵朵吐蓓蕾。春空媚云物，酝藉固有在。应知太古前，犹未混沌改。卒见无急惊，山灵讵相绐。诘朝果此游，须鼓脚力倍。姑去梦烟村，稍伺雨声怠。
度盘山岭望雁宕诸峰雨止大荆旅店
作者：王又曾
朝代：清
体裁：古风

此邦南戒尽，山势驱入海。崛强屹元气，雕劖出真宰。舄下岭刺天，接眼益�嶵。乳郭所色络，望若披重铠。攒攒百青莲，朵朵吐蓓蕾。春空媚云物，酝藉固有在。应知太古前，犹未混沌改。卒见无急惊，山灵讵相绐。诘朝果此游，须鼓脚力倍。姑去梦烟村，稍伺雨声怠。
微雨入雁山观老僧岩憩石梁洞
作者：王又曾
朝代：清
体裁：古风

泄云蒙晨曦，瓦溜止犹滴。勇拖绿玉枝，邈与精灵觌。林转藏小天，谷幽露很壁。万叶竞春萌，带雨绿淅淅。闯然老苾刍，山骨几时剔。高萝缉袈裟，黝碧光鼎鬲。危梯耸高檐，阴洞发深幕。巨石势分，倚穹仰可惕。厂屋中堂隍，牢构底同甓。坐挹新乳花，坼裹自煎吃。模糊山下村，湿烟空幕。
微雨入雁山观老僧岩憩石梁洞
作者：王又曾
朝代：清

泄云蒙晨曦，瓦溜止犹滴。勇拖绿玉枝，邈与精灵觌。林转藏小天，谷幽露很壁。万叶竞春萌，带雨绿淅淅。闯然老苾刍，山骨几时剔。高萝缉袈裟，黝碧光鼎鬲。危梯耸高檐，阴洞发深幕。巨石势分，倚穹仰可惕。厂屋中堂隍，牢构底同甓。坐挹新乳花，坼裹自煎喫。模糊山下村，湿烟空幕。
晓度马鞍岭曲折行涧道中从剪刀峰下入观大龙湫还憩龙湫庵
作者：王又曾
朝代：清

一啜道场羹，锵佩披鹤？。穿径云共飞，跻险鸟同上。东西并谷幽，高下一泉响。泉响方愈寂，谷幽渐生朗。湿烟信黏屦，穹翠欻盈掌。微聆鸾凤肃，远窥壶峤广。折入最深处，高挂五百丈。近远无定姿，变幻非一象。直下坡注马，散迸溪翻桨。匀圆鲛人珠，熨帖织女妨。蝉联俨垂旒，雀跃怵过颡。斜滚等抛球，横铺类撒网。或为风所遏，欲俯旋还仰。或为石所触，始直中乃枉。或疾若雷轰，或细若鸟吭。丝琯洞庭张，鼓钟太庙飨。头寒不敢逼，目晕难屡仿。兑说万派归，坎习一潭养。亏盈河汉准，消息混沌想。庐山亮斯逊，天台讵能两。凌流饵碧花，跂石揽宿莽。任运获贞观，洗心韫灵赏。联兹李白游，未可讵那往。怆彼留衣人，置身犹土壤。
晓度马鞍岭曲折行涧道中从剪刀峰下入观大龙湫还憩龙湫庵
作者：王又曾
朝代：清
体裁：古风

一啜道场羹，锵佩披鹤�。穿径云共飞，跻险鸟同上。东西并谷幽，高下一泉响。泉响方愈寂，谷幽渐生朗。湿烟信黏屦，穹翠欻盈掌。微聆鸾凤肃，远窥壶峤广。折入最深处，高挂五百丈。近远无定姿，变幻非一象。直下坡注马，散迸溪翻桨。匀圆鲛人珠，熨帖织女妨。蝉联俨垂旒，雀跃怵过颡。斜滚等抛球，横铺类撒网。或为风所遏，欲俯旋还仰。或为石所触，始直中乃枉。或疾若雷轰，或细若鸟吭。丝琯洞庭张，鼓钟太庙飨。头寒不敢逼，目晕难屡仿。兑说万派归，坎习一潭养。亏盈河汉准，消息混沌想。庐山亮斯逊，天台讵能两。凌流饵碧花，跂石揽宿莽。任运获贞观，洗心韫灵赏。联兹李白游，未可讵那往。怆彼留衣人，置身犹土壤。
朱镜堂招同诸君泛饮秦淮
作者：王又曾
朝代：清

燕拂帘前柳，人移镜里天。水痕高到槛，雨气散如烟。衫扇清残暑，笙歌贮别船。双鬟谁氏女，一曲想夫怜。
汉上逢诸新旧累邀泥饮
作者：王又曾
朝代：清

明灯高馆折声催，大阮招邀小陆陪。难得异乡逢密戚，可能良夜不深杯。江连清汉分还合，人过中年乐亦哀。珍重天涯老兄弟，淮南米贱好归来。
江行杂诗
作者：王又曾
朝代：清

江上丈人空复期，芦花如雪覆芦漪。江波流尽千年事，明月白鸥都不知。
游宝光寺城南最幽胜处也
作者：王又曾
朝代：清

冈路威迟万竹深，斜阳还信蹇驴寻。消磨老雪凭山气，护惜真芳见佛心。金磬不敲花不语，蒲团孤坐鸟孤吟。果林贝叶俱尘劫，借汝茶杯洗客襟。
琴鹤楼
作者：王又曾
朝代：清

湖上青山太不情，年年冷笑行人行。寺门老柳争舒眼，看尽别离浑不管。琴鹤楼，何不移去荒溪之侧穷严幽，我不复见何怨尤。乃当湖山花木最佳处，葡萄深杯酾红油。一时朋友自胶漆，万古弟兄曾劝酬。黄垆黄垆非少壮，不须邻笛增恓怆。成佛生天本是虚，求官作达夫成妄。西冷依旧好风烟，回首经今十年。吟魂醉魄难呼取，独立西江三板船。
秦淮绝句
作者：王又曾
朝代：清

纨扇桃花细字明，黑头江令见须惊。琼枝玉树根长在，触著东风会却生。
经天姥寺
作者：王又曾
朝代：清

天姥峰阴天姥寺，竹房涧户窈然通。老僧敲磬雨声外，危坐诵经云气中。禅榻茶烟成夙世，天鸡海日又春风。回头却意十年梦，曾无影梦与山东李白同。
舷公旧隐题壁
作者：王又曾
朝代：清

说法满天下，届然公独吟。水流无住相，灰死得寒心。窗外老梅瘦，门前黄叶深。千秋诗两卷，政不要知音。
芜湖
作者：王又曾
朝代：清

白雁黄云落照横，江山无恙慰经行。潮头暗齧王敦墓，岚气晴飞谢尚城。画鹢宫袍虚古月，宝鞭骏马只残营。酒酣不尽兴亡感，忍听当年咏史声。
逾谢公岭折入东内谷登罗汉洞下饭于灵峰寺
作者：王又曾
朝代：清

灵峰锐而富，我闻昔人云。峰峰会于寺，寺以灵峰闻。逾岭裁半里，眼耳青烟煴。盥漱石上渌，捧咽石上云。磴栈力千级，飞泉寒纷纷。双掌外无缝，旋踏掌上纹，道人昔高唱，阴壁霾灵文。空山谁狡狯，刻划双锦群。䆗窱入琳宇，春蔬嚼奇芬。佛面有衰旺，坏瓦黏斜曛。空亭合要眇，意惬情弥欣。孤凤？两翮，翛然振鸡群。芝花嫩可掇，双笋当我分。长啸发天籁，招手云中君。
逾谢公岭折入东内谷登罗汉洞下饭于灵峰寺
作者：王又曾
朝代：清
体裁：古风

灵峰锐而富，我闻昔人云。峰峰会于寺，寺以灵峰闻。逾岭裁半里，眼耳青烟煴。盥漱石上渌，捧咽石上云。磴栈力千级，飞泉寒纷纷。双掌外无缝，旋踏掌上纹，道人昔高唱，阴壁霾灵文。空山谁狡狯，刻划双锦群。䆗窱入琳宇，春蔬嚼奇芬。佛面有衰旺，坏瓦黏斜曛。空亭合要眇，意惬情弥欣。孤凤�两翮，翛然振鸡群。芝花嫩可掇，双笋当我分。长啸发天籁，招手云中君。
酬桐石
作者：王又曾
朝代：清

寒影萧然簇一灯，两峰应怪客来仍。稍缘病退秋情健，不为凉多酒力胜。小技文章那制命，中年须鬓欲皈僧。与君且话通宵雨，如此湖山拾未能。
酬虽萚石
作者：王又曾
朝代：清

夜雨催征舻，梅花别故城。江山徒老大，衣食岂声名。碧海双萍阔，青天一雁横。愁心悬去住，之子独深情。几岁辞家数，春风上路偏。暂时还酒盏，明日即瀛壖。甘旨情难惬，江湖迹旧悬。男儿宁恋别，俯仰感中年。
酬虽萚石·其一
作者：王又曾
朝代：清

夜雨催征舻，梅花别故城。江山徒老大，衣食岂声名。碧海双萍阔，青天一雁横。愁心悬去住，之子独深情。
酬虽萚石·其二
作者：王又曾
朝代：清

几岁辞家数，春风上路偏。暂时还酒盏，明日即瀛壖。甘旨情难惬，江湖迹旧悬。男儿宁恋别，俯仰感中年。
重入剡感作
作者：王又曾
朝代：清

仲春风渐柔，吹绉半篙绿。窈窕剡口岚，新翠点腰腹，林樾互蔽亏，埼岸屡回复。饱拽数幅帆，婀娜摆风竹。塔明雉堞围，滩迥鹭涛蹙。墟烟升为云，皛皛荡晴麓。首延足所经，目玩心向熟。昔欢无今留，旧梦有新续。青山已几霜，我面何由玉。萧散缅鼓琴，惆怅戴公屋。
长至日度桃花隘
作者：王又曾
朝代：清

半担轻装路百盘，压裘云气括苍寒。洞桃牵梦曾无影，宫线添愁渐有端。东郭雪霜双屡健，康成湖海一萍宽。差赢剑阁经行惯，未欠天西蜀道难。
雨中集竹所赋春阴得烟字
作者：王又曾
朝代：清

雨丝漠漠散如烟，竹外轩窗绿可怜。花尽帘垂看燕乳，桑浓村暗想朁眠。闲居镇自消香篆，近局犹能判酒钱。莫道春随人老去，春归还复有明年。
雨中集竹所赋春阴得烟字
作者：王又曾
朝代：清
体裁：七言律诗

雨丝漠漠散如烟，竹外轩窗绿可怜。花尽帘垂看燕乳，桑浓村暗想蚕眠。闲居镇自消香篆，近局犹能判酒钱。莫道春随人老去，春归还复有明年。
题元遗山诗集后·其一
作者：王又曾
朝代：清

庾信头颅雪满围，伤时伤事足歔欷。干戈扫荡才子，禾黍丛残窜布衣。灯灺歌阑麈劫换，天荒地老梦华非。可怜醉杀长安酒，不抵思乡一涕挥。
题元遗山诗集后·其一
作者：王又曾
朝代：清
体裁：七言律诗

庾信头颅雪满围，伤时伤事足歔欷。干戈扫荡留才子，禾黍丛残窜布衣。灯灺歌阑麈劫换，天荒地老梦华非。可怜醉杀长安酒，不抵思乡一涕挥。
题元遗山诗集后·其二
作者：王又曾
朝代：清

萧萧走马傍长楸，一代声华剩楚囚。野史尽烦供乐府，劫灰飞不到中州。乱来花草铜驼泪，梦里家山渭水流。自渍模糊难卒读，打窗寒雨飒穷秋。
题查梧冈京口渡江图
作者：王又曾
朝代：清

通潞河头船未发，归梦先落江之东。采莼斫鲙百不省，惟念起居堂上翁。长安秋老逼重九，青女艳发篱边丛。两涯水落木叶脱，张帆对饮秋玲珑。京江去家十舍近，寸心直寄冥冥鸿。行缠布袜且姑去，肯变十丈东华红。丈夫立身有本末，不在出处分穷通。掇拾科第点郎署，盛年得此亦已丰。衔恩讵无驽马恋，反哺要是童乌工。喜闻耋老逾八十，健强我汝家翁同。吊来家世出忠孝，岂有宦达方英雄。捧檄依然毛义屈，著书奚碍虞卿穷。君家旧业东海曲，流匙香稻烹园菘。官衣恰作莱子服，孺慕未轮江夏童。仙舟幸得附李郭，急装请假情匆匆。一官转令鸡黍缺，四载始果南归篷。大痴落墨迥天际，佳诗宠饯叨群公。金焦瞥眼请休矣，目极霜后南湖枫。长江之水空复空，津吏打鼓声隆隆。剪江一笑趋庭亟，与子破浪乘长风。
马嶰谷半查兄弟招同程风沂午桥闵玉井陈竹町金棕亭集行庵同题东坡海外石刻像用集中赠写真何充秀才韵
作者：王又曾
朝代：清

春梦无痕随露电，精城裂石同强箭。谪来东海殊萧然，冷若饥鹤投空山。邦人刻像纪公德，缅想风流元祐间。饱饭和诗妙齐物，雪泥指爪何形迹。秀才写貌太清寒，此老胸中仍大适。苍茫独立冰雪容，归心片月峨嵋中。瓣香径下涪翁拜，笠屐无烦更画公。
三宿岩
作者：王友亮
朝代：清

旧传三宿虞丞相，健笔岩端纪岁华。落日大江屯虎豹，清风峭壁动龙蛇。独留遗像围赪玉，无复题名罩碧纱。客到欲为桑下恋，一声林磬又栖鸦。
严先生钓台
作者：王友亮
朝代：清

不饵帝王钩，东归狎水鸥。早知渠物色，一并脱羊裘。
冰山雪海歌为董蕴田舍人作
作者：王友亮
朝代：清

冰山自古寓言耳，君到伊犁亲见来。传是尧年洪水后，朔风抟结成胚胎。扶桑十日铄不动，至今屹立万仞光皑皑。下无寸土上无树，复岭层峦莫知数。直将水体冒山名，赖有回人来凿路。路光如镜滑如油，牵马不行马亦愁。大声忽发山迸裂，片石陡绝横峰头。行人到此防飞堕，前导狼踪看几个。微生判作号寒虫，得过且图今日过。遍身起粟两脚僵，六十里同千里强。下山席地甫少憩，照眼雪海来苍茫。海无滴水雪为水，中有横梁蜿蜒起。此梁亦是雪踏成，宽可二弓袤十里。相将奋力且勉行，冻步彳亍疑摇旌。但教人马小失足，直下雪窟听无声。吁嗟乎，山巅海角人犹骇，何况山非真山海非海。过处曾惊白骨横，望时直使朱颜改。方今圣德大如天，幅员远越千古前。奇观久閟勿尽豁，足迹未到嘲张骞。君归万里谈奇绝，一室春风变冰雪。天山瀚海讵能夸，闻者心寒耳偏热。径须命驾醉乡游，此中险阻艰难俱不设。
双佩斋
作者：王友亮
朝代：清

韦以治狷急，弦以厉迟迂。救偏虽异策，命意非殊途。我欲双佩之，客见皆胡卢。揖客前致词，刚柔量时需。含瓦既惊戆，模棱仍笑懦。老聃语自佳，子产论非诬。断事拟镆铘，待物侔醍醐。欲求水火济，讵惜熊鱼俱。缅维昔贤轨，揭之斋坐隅。庶几能寡过，尝此勖区区。
蒋苕生前辈挽诗
作者：王友亮
朝代：清

天语呼名士，人言胜达官。已成千载遇，不救一生寒。忽忽蛇年遇，悠悠蝶梦阑。此中无挂碍，应作去来观。忆在京华日，过从见性情。雄谈凌贡父，逸调陋耆卿。勇退缘多病，兹游遂隔生。贻诗犹在箧，珍重抵连城。
蒋苕生前辈挽诗·其一
作者：王友亮
朝代：清

天语呼名士，人言胜达官。已成千载遇，不救一生寒。忽忽蛇年遇，悠悠蝶梦阑。此中无挂碍，应作去来观。
蒋苕生前辈挽诗·其二
作者：王友亮
朝代：清

忆在京华日，过从见性情。雄谈凌贡父，逸调陋耆卿。勇退缘多病，兹游遂隔生。贻诗犹在箧，珍重抵连城。
谢人惠玉如意联
作者：王友亮
朝代：清
体裁：联

人生几事如意者，举世忧其名；君子于玉比德焉，良工琢为器。
贺梁章钜70寿联
作者：王叔兰
朝代：清
体裁：联

二十举乡，三十登第，四十还朝，五十出守，六十开府，七十归田，须知此后逍遥，一代福人多暇日；简如格言，详如随笔，博如旁证，精如选学，巧如联话，富如诗集，略数平生著述，千秋大业擅名山。
挽曾国荃联
作者：王可升
朝代：清
体裁：联

保障重金陵，讵图噩耗传来，远道忽惊梁木坏；勋名书铁卷，回忆寇围力解，偏师曾上雨花台。
即事
作者：王右弼
朝代：清
体裁：古风

明月出东山，忽挂西溪树。叶密群鸟栖，烟深一萤度。即事寓清机，泠然生妙悟。
斋中即景呈胡莪斋师
作者：王右弼
朝代：清

依依杨柳映窗棂，时倚东风倒酒瓶。芳草黏云铺地白，远山和雨人帘青。雁来泽国春风暖，鱼跃横塘水气腥。自喜萧斋无俗累，终朝扫席听谈经。
春暮
作者：王右弼
朝代：清
体裁：七言绝句

细腻风光三月天，寻春踏过酒楼前。桃花落尽杨花舞，狼藉东风亦可怜。
晚步
作者：王右弼
朝代：清
体裁：古风

薄暮出前林，当风恣遥瞩。细草粘寒潭，孤花媚幽麓。野竹接层霄，天风摇新绿。
东湖樵夫祠
作者：王吉人
朝代：清

孤踪落落似无情，隐姓渔樵复隐名。千里惊尘伤老眼，一湖止水了残生。白龙变服浑难识，丹凤宣麻泪欲倾。闻说补锅还有匠，往来夔庆每吞声。
刘参军锸
作者：王吉武
朝代：清

伯伦沉酣，万古转睫。解酲五斗，随身一锸。块然土木，委化从之。杳杳冥冥，天方醉时。
李临淮靴中刀
作者：王吉武
朝代：清

大将不能辱于贼，靴中置刀雪一尺。自拚热血战场倾，不令众死身独生。大旗连飐鼓声陡，前锋小却命取首。突骑陷坚壮士吼，河阳破贼兽散走，幸无监军掣其肘。
淳汾阳胄
作者：王吉武
朝代：清

令公来，敌垒开，免胄直进胸无猜。花门错愕拜马首，遽前谯让执其手。指天为誓酹杯酒，愿击吐蕃赎厥咎。此时神策观军容，方建大议幸河中。
破龙涧
作者：王吉武
朝代：清

法雷夜响沧江底，铁井怒裂毒龙尾。空山石破真珠喷，一夜化作莲花水。潺潺万壑听琴声，野花落涧春香生。清寒自是泻石髓，霜液岂染蛟涎腥。火鬐电鬣从天下，至今寒泉尚馀赭。千年松老褪苍鳞，犹似蜿蜒神物化。山僧晚汲风满衣，洗钵贮得真龙归。胆瓶插花佛前供，雷雨还从钵内飞。
许由瓢
作者：王吉武
朝代：清

瓢挂树，一叶轻。风吹濩落夜有声，不若弃之梦亦清。天下非大瓢非细，身外之物总为累。
读史杂感
作者：王吉武
朝代：清

锦不可为冠，稻不可为齑。物虽负美质，适用那得齐。束发事柔翰，怀抱献金闺。溲勃各有长，投之在良医。外吏尚干局，锐者可剸犀。资力天所禀，不在古与稽。清庙鸾铃刀，漫然试割鸡。用才或相违，不如委沟溪。樊笼羁逸翮，盐车困霜蹄。自昔有不遭，何为叹颠隮？
重修六贤祠成展祭作
作者：王吉武
朝代：清

乾坤有倾折，凭谁奠苍黄？成仁取义间，得争日月光。末世务苟话，横流决堤防。不有数君子，何以扶颓纲？明季丁否运，妇寺纷蜩螗。群贤共愤争，杌隉正气扬。暨暨有黄公，请剑击貂珰。糜烂北寺狱，冤血流圜墙。逮乎思陵末，大盗剧披猖。京城竟瓦解，宫阙屯豺狼。倪周并词臣，就义何慨慷！赋诗整冠带，引脰遂绝吭。共志有中丞，仰药裂肺肠。云车驾风马，同日从君王。维时刘与祁，解组各归乡。号咷义旗举，自矢百炼钢。未几沉荒晏，南都复沦亡。两公竟致命，先后归帝旁。一甘绝勺饮，僵饿追首阳。一起赴清波，怀石同沉湘。区区于越地，山川灵气翔。凛凛得数公，劲草卓秋霜。平生所树立，理学兼文章。末路更完节，浩然还旻苍。圣朝重褒忠，祝典载辉煌。守土风教责，表扬分所当。立庙傍黉宫，六贤共烝尝。昨秋大风雨，摧我西庑雘。周垣半倾圮，不能庇堂皇。率先亟修筑，勿使沙栎荒。榱桷新丹雘，木门饰仓琅。登堂荐蘋藻，肃然对冠裳。即事有枨触，沾襟涕浪浪。畴无君亲恩，俯仰默感伤。
钓台谒严先生祠
作者：王吉武
朝代：清

钓台突兀千山里，钓竿独拂桐江水。藏名遁迹山水间，为有故人作天子。眼底不知《赤伏符》，意中安有侯司徒。京华笔札非所惯，自笑故态犹狂奴。銮舆朝临只高卧，伸脚无端惊帝座。中兴将相列宿明，不若江湖客星大。千秋片石何嶙峋，遗庙江边榱桷新。左方右谢同缝掖，且喜不染簪缨尘。行人系棹孤亭下，瞻拜高风心独写。纷纷名利独何为，堪叹征帆往来者。
可园口号示儿武璞·其一
作者：王名世
朝代：清
体裁：七言绝句

三径蓬蒿日扫除，林亭强半在清虚。炉熏画卷多无着，拟答山中裴迪书。
可园口号示儿武璞·其二
作者：王名世
朝代：清
体裁：七言绝句

藜杖闲来得得行，竹坪松坞好怡情。看山争似篮舆稳，吩咐儿曹特地更。
来爽亭夜坐
作者：王名世
朝代：清
体裁：古风

虚亭敞檐荣，洞达西山对。籁歇夜逾清，磅礴此无寐。凉飔天际来，几席落空翠。佳人邈难致，澹与幽独会。冥神叨元素，浩然发深喟。
秋尽得沈确士先生寓书
作者：王名世
朝代：清
体裁：七言绝句

花时卮酒忆休文，八咏拈来坐夜分。今日开缄秋正杪，半林红树一江云。
迟吴苍期先生徐觐扬星友诸于看菊不至
作者：王名世
朝代：清
体裁：七言律诗

江上怀人水一方，前期真负菊初芳。西园旧望推吴质，东海新诗见伟长。尺素几时虚问字，暮云无际忆联床。何当漉酒东篱畔，细嚼黄花傍夕阳。
法华寺
作者：王名标
朝代：清

野寺钟初起，香台竹半遮。松阴堪系马，径曲不容车。吠客穿篱犬，窥人隐树鸦。老僧谈妙谛，古佛坐莲花。何处寻梦蝶，还来问法华。楼高云未散，山静日将斜。园木生佳果，斋厨煮素茶。徘徊怜景色，归路绕烟霞。
挽郭嵩焘联
作者：王启原
朝代：清
体裁：联

识议为流俗所惊，瀛寰七万里间，终全国体；勋业仍著书以老，中兴名将相外，留此儒臣。
秋日游柿岩
作者：王启座
朝代：清
体裁：诗

鳞鳞霜信染丹枫，擘絮寒云万木空。九曲溪流青嶂里，一声樵唱乱山中。
过锦秋湖望博兴
作者：王启座
朝代：清

荷花开遍锦秋湖，疏雨斜风入画图。十里长堤行未了，柳条烟重是蒲姑。
同萧亭舅氏晚坐石帆亭听瀑·其一
作者：王启涑
朝代：清

葱翠满西城，园林媚光景。女墙斜照明，春空霭云影。竹啸与松吟，众妙独心领。喷薄匹练飞，洞澈毛发冷。相对涤烦襟，如遇谷帘境。乐此遂忘机，陶然万虑屏。
同萧亭舅氏晚坐石帆亭听瀑·其二
作者：王启涑
朝代：清

振衣华子冈，飞花散芬馥。流泉百道鸣，激荡声喧蹙。栖鸟惊高枝，微风戛深竹。池上新月明，万绿如膏沐。缱绻渭阳情，清言惬幽独。参横夜凉生，且共茅亭宿。
忆樊川
作者：王启涑
朝代：清

胜概曾闻白鹿原，邵平往事感青门。何如韦杜春三月，花发城南第五村。
挽郭嵩焘联
作者：王启蕃
朝代：清
体裁：联

偕先子月桂齐攀，五十年伯仲往还，惨忆林泉陪晋国；为荩臣星轺出使，九万里声名洋溢，愁看中外悼汾阳。
会向
作者：王咏霓
朝代：清

会向湖山走马来，侧身高望一衔杯。销沈龙虎余王气，莽荡乾坤忆霸才。百代衣冠空梓橡，千春金㼝出蒿莱。昨宵倚枕秋风急，梦入华胥又放回。
挽张之洞联
作者：王咏霓
朝代：清
体裁：联

系中国安赖公在；为天下哭匪己私。
送高仪卿广文归海昌
作者：王咏霓
朝代：清

广文先生老讲画，白首翻然怀故乡。书学逼真韩礼器，清时无恙鲁灵光。吟鞭稳遣儿曹执，饯榼犹多弟子行。向后支筇畅游览，盐官春发万花塘。
台湾八景
作者：王善宗
朝代：清

华亭藻棁接词场，碧水长流遍海疆。滚滚波涛声不息，斐然有绪焕文章。
台湾八景
作者：王善宗
朝代：清

夕照西山尚未昏，落霞倒影碧天痕。风飘草木残红映，月色依稀上晚村。
台湾八景
作者：王善宗
朝代：清

巍峨台榭筑边城，碧海波流水有声。济济登临供啸傲，沧浪喜见一澄清。
台湾八景
作者：王善宗
朝代：清

沧海安平水不波，扁舟处处起渔歌。西山日落行人少，帆影依然晚渡多。
台湾八景
作者：王善宗
朝代：清

沧溟不测水濛濛，晓出扶桑幌海东。一望无涯红日近，龙光射目碧天空。
台湾八景
作者：王善宗
朝代：清

长沙一带积如山，碧海分流水自潺。数点残星归远浦，清光永夜照人间。
台湾八景
作者：王善宗
朝代：清

鸡笼一派海汪洋，寒气相侵旷野凉。冬至絮飘深谷里，玉龙战退耐风霜。
台湾八景
作者：王善宗
朝代：清

鹿耳门中碧海流，潺湲滚滚几时休。波澜不断春光好，潮信声闻应鸟啾。
仲春初十日大雪
作者：王嗣晖
朝代：清

东风未若北风冷，春日风声势何猛。大雪纷纷天外来，乾坤散作冰壶影。天公玉戏真轻匀，人间哀乐何不均。貂裘兽炭尚呼酒，岂问街头寒馀人。东家寒毡夜苦读，西家纺织一何促。公等围炉更不闻，沈沈清夜度歌曲。曲中亦有哀乐声，昨日沈醉今日醒。项王气尽乌江上，赤帝江山今亦更。可怜世上儿，复此纷相争。吾持长剑发悲啸，斗酒十千还独倾。不唱《行路难》，不求青史留姓名。但愿世间冷热不到我，长歌来去一身轻。
季秋初七夜登舟留别重闱
作者：王嗣晖
朝代：清

登程更已残，夜寒生凄恻。微风淡云月，清露孤舟夕。回看水茫茫，江影千重白。俯首一沈思，转侧愁更忆。阿爷白发多，阿母衰颜色。临别语殷殷，一步屡休歇。嘱儿勿思亲，亲侧人如积。阿姊隔无多，阿妹同衾席。阿兄将至京，有嫂能侍食。出房语复语，大母重呼入。秋尽早制衣，寒近催刀尺。今夕儿自去，儿像留吾侧。未能同色笑，聊可慰岑寂。莫为儿女态，早定归宁日。当此愁思中，转觉欢无极。人生乐莫乐，何用长叹息。
寄绍芬姊
作者：王嗣晖
朝代：清

静坐何寥寥，静夜何迢迢。迢迢有所思，别意岂能抛。念子不成寐，烛泪摇绮寮。从来离别心，有笔难尽描。子之趋庭日，我昔正垂髫。携书析疑义，镫下争拈毫。春来桃李发，酌酒兴自高。秋深夜雨寒，诗就共推敲。埋首闺阁里，有怀徒尔豪。今子他人妇，儿女共嘈嘈。调羹奉阿姑，妇道应自操。不复侍椿萱，惆怅关山遥。得会亦不久，得共无几朝。雁羽况沈浮，两地愁相交。春寒日益严，春雨何劳劳。夜来不可听，隔幕风如刀。念子益愁思，愁思不可销。一夜梦飞渡，月落胥江潮。
归盐官留别诸姊
作者：王嗣晖
朝代：清

如何离别意，相对转无言。回首沧江上，烟波易断魂。
明妃
作者：王嗣晖
朝代：清

雁声催向玉门关，一曲琵琶马上閒。回首汉宫三十六，独留明月照朱颜。
暮眺
作者：王嗣晖
朝代：清

人生有会必有别，离别何须心惙惙。秋风一夕送行舟，江水茫茫浸落日。浩然旷望天地间，去水浮云两不绝。吁嗟乎，山高高兮水深深，我道困兮不可行。谁是人间豪侠子，磨刀海上制长鲸。
望月思家
作者：王嗣晖
朝代：清

秋尽江南寒气深，城高野旷急荒砧。萧然一片吴门月，尽是残宵越国心。
枕上偶成
作者：王嗣晖
朝代：清

倦思如尘拨不开，一天风雨锁楼台。无人院落清明后，半径残花燕子来。
渡江遇雨
作者：王嗣晖
朝代：清

大风起兮浪头急，天地合兮渺一色。雨丝丝兮烟纷纷，霹雳一声千嶂黑。行路难兮行路难，江上长鲸势何仡。
登浮翠阁
作者：王嗣晖
朝代：清

心事萧条未可论，愁来风雨度晨昏。天涯尚有思亲泪，日暮登楼恐断魂。
离家
作者：王嗣晖
朝代：清

离家已五日，不尽故乡愁。驿树一行直，空山两岸秋。暮云依鸟没，寒角咽江流。独立一相望，苍茫何所求。
秋感
作者：王嗣晖
朝代：清

瑟瑟江头枫树丹，芦花吹尽笛声残。愁经病后心逾淡，诗入秋天意更寒。断续繁砧催野渡，萧疏木叶响雕栏。乱山叠叠斜阳里，剩有归鸿天际看。
秋暮
作者：王嗣晖
朝代：清

秋暮萧萧雨，芦花两岸声。怆然一回首，残月下江城。
舟中
作者：王嗣晖
朝代：清

一年三渡此江滨，歌哭文章我更真。回首苍茫一洒泪，人间深恨著何人。
舟中夜坐
作者：王嗣晖
朝代：清

荒岸残宵角，孤舟不寐人。摇摇红烛尽，磊磊白波新。莫为悲身世，怜余有老亲。酒痕和泪迹，多半洗风尘。
芳草
作者：王嗣晖
朝代：清

空谷多芳草，灵根得天早。幽幽深山中，风露自昏晓。待之美人采，以供骚人藻。谁知时俗人，携向群花道。馨香不足贵，桃李春情好。艳色媚繁华，啼声多时鸟。东风送晴暖，閒关音逾巧。可悯兰蕙花，掩泣以终老。
闻雁
作者：王嗣晖
朝代：清

一雁哀鸣深夜过，寒磴无奈客心何。孤飞怜尔荒江道，荆棘严霜处处多。
雨晴
作者：王嗣晖
朝代：清

阴雨连宵晨，萧萧洒庭屋。当轩坐晦暝，穿户多苍竹。幽居本绝尘，洗濯益无俗。闭门不见人，横琴只我独。临风发遐想，清绝愁中曲。吴歌日怕闻，越梦断难续。晚来雨忽霁，晴霭横崖谷。落霞暮欲销，微阳暗墙角。鸣鸟归亦尽，庭户犹无烛。苍茫一望中，万绪千愁触。天地本无穷，人愿如鸿鹄。
城楼眺雪
作者：王嘉禄
朝代：清

萧萧飞叶下林端，点点归鸦向晚看。云断中天孤塔迥，雪垂平野万家寒。隆冬薪米添忧剧，外郡流亡得食难。自欲著书频避户，暂来岸帻一凭栏。
岁除前二夕雨
作者：王嘉禄
朝代：清

坐听疏钟歇，难为对酒情。残镫摇瘦影，寒雨入春声。孤馆檐花落，空阶木叶平。闻鸡知夜半，雄剑向人鸣。
由支硎至天平
作者：王嘉禄
朝代：清

凌晨冲雨行，篮舆纵遐眺。转转入深山，愈转山愈峭。沙黄由磴寒，林丹阴壑曜。但觉四壁高，已忘乱峰奥。宿雾补僧衣，惊飙堕客帽。颓崖贴紫花，虚厂缘碧茑。平芜独鸟翻，澄潭万松倒。纡回入石门，呀然豁一窍。中行颇坦平，涓涓滴飞瀑。屋近荒鸡鸣，林深饿鸱叫。前望天平山，身随白云到。
遣兴
作者：王嘉禄
朝代：清

数日掩扉坐，阶前芳草新。炉烟清入梦，茗味澹如人。疏雨将催暝，妍花各为春。酒边有心事，不惜典衣频。
雨后怀君绣
作者：王嘉禄
朝代：清

骤雨传声急，西风压梦频。残镫依静夜，空馆入新春。歌哭余双鬓，饥寒岂一身。枫江枫叶满，想见闭关人。
雨霁
作者：王嘉禄
朝代：清

空庭响初寂，檐鹊有喜声。开门看新绿，屋角微阳明。白云不归山，蔼蔼涵空行。野水奔稻沟，泠然涧泉鸣。老农荷蓑出，一锄带烟耕。稚子似我识，前村笑相迎。徘徊不知远，暝色苍然横。归路望林火，悠然动诗情。
齐云楼砖砚
作者：王嘉禄
朝代：清

月华泠浸吴城树，一片紫云飞不去。霜寒碧甃埋鸳鸯，土花蹙鳞融麝香。朱甍绮檐挂参斗，元和使君来置酒。满阑芍药啼春红，山头鲤鱼飞化龙。绿墀香尘印罗袜，可怜焦土阿房宫。鬼镫散萤寒贴贴，灰蝶栖烟抱黄叶。铜爵香姜共尔愁，玉蟾泪滴凝清秋。
金缕曲·孟慈农部自都门书来为述宝晋书院生徒祀先公容甫先生栗主于金山精法楼谱金缕曲一阕寄呈
作者：王嘉福
朝代：清
体裁：词

话别三年矣。恁迢迢、菊苗水长，鲤鱼风起。日暮停云江东望，喜慰相思片纸。更备述、先人遗事。成佛生天非虚说，奉心香、一瓣南朝寺。新俎豆，旧桃李。参禅留带同龛地。算当年、坡仙去后，祗公能嗣。风月江山传千古，应有英灵恋此。转自愧、苏瑰无子。卅载浮名先心死，痛粗官、难继楹书志。今昔感，泪如水。
东城晚眺
作者：王嘉诜
朝代：清

秋山几点澹无辉，官柳萧疏尚拂衣。落日半城风色紧，寒鸦偏傍楚宫飞。
寄刘朴生孝廉武昌
作者：王嘉诜
朝代：清

越石忧时久枕戈，浪游忽复阻沧波。神州几遍豺狼迹，旷野谁闻兕虎歌。江汉穷愁荃佩老，乾坤涕泪布衣多。天寒黄鹄矶头路，风雪扁舟奈尔何。
岁暮杂感
作者：王嘉诜
朝代：清

崚嶒瘦骨醒犹狂，餔醊羞随举世忙。游倦祢衡常灭刺，客来江敩欲移床。墦间富贵怜东郭，坐上伊优笑北堂。未许车尘涴襟袖，岁寒自惜薜萝裳。
江行晚眺
作者：王嘉诜
朝代：清

片帆卷轻云，有客登舻啸。凉风江介来，潇洒送残照。吴楚正苍然，秋色耸群峭。寥天鸟双下，寒渚雁孤叫。微波澹容与，中流荡逸棹。旷哉云水观，适我沧洲傲。会当理双纶，去学任公钓。
泛舟勺湖因携馔具游文通寺
作者：王嘉诜
朝代：清

湖光碧浸天，塔影出天半。寺门犹未至，遥望目已眩。舣舟携馔具，僧舍饱一饭。长松隐曲廊，苍藓閟深院。初日丽层甍，突兀瞻崇殿。宝珞森庄严，化身亿千万。沈沈浩劫馀，佛容亦惨变。老僧出迎客，破衲不掩骭。向我作乡语，凄切问离乱。俯仰增感伤，但有泪如霰。众生尽疮痍，大野困龙战。如何象教力，不足任回旋。寂寂钟杵停，冉冉炉烟散。辞僧却登舟，云水茫无畔。津梁谁指迷，色相终成幻。皈依无苦行，兹游徒汗漫。
车中吟
作者：王嘉诜
朝代：清

黄犊上阪不得息，苍鹰啄泥长苦饥。秋原四顾惨白日，茫茫使我中心悲。我驱单车来，落拓走燕赵。市上今无击筑人，高歌呜咽谁同调。道逢乞食儿，脱剑赠之聊一笑。北风浩浩吹桑乾，洪潦没辙行路难。村庐漂尽禾黍槁，嗷嗷鸿雁声嘶酸。谁家少年解行乐，金丸如雨弹黄雀。
归家即事有作
作者：王国均
朝代：清

初遂还家愿，依然感索居。怀人时觅句，待雁偶缄书。性拙儿童怪，年荒故旧疏。联床诸弟在，相伴作樵渔。况经兵燹后，城郭似岩阿。仆隶峥嵘起，亲朋患难多。人情增阅历，世事自风波。莫负穷乡住，孤吟一放歌。历历曾游地，平陵十五春。酒降三岛客，诗醒九泉人。访友不愁懒，看山岂救贫。征衣羞自检，无计浣轻尘。
归家即事有作·其一
作者：王国均
朝代：清

初遂还家愿，依然感索居。怀人时觅句，待雁偶缄书。性拙儿童怪，年荒故旧疏。联床诸弟在，相伴作樵渔。
归家即事有作·其三
作者：王国均
朝代：清

历历曾游地，平陵十五春。酒降三岛客，诗醒九泉人。访友不愁懒，看山岂救贫。征衣羞自检，无计浣轻尘。
归家即事有作·其二
作者：王国均
朝代：清

况经兵燹后，城郭似岩阿。仆隶峥嵘起，亲朋患难多。人情增阅历，世事自风波。莫负穷乡住，孤吟一放歌。
春暮重游大明湖感赋
作者：王国均
朝代：清

汇波高出晏公台，小豁胸襟亦快哉。自信无关名利事，此行原为菜花来。
挽张之洞联
作者：王国宪
朝代：清
体裁：联

数历朝宰辅，无此勋猷，自督两广督两江督两湖而入赞纶扉，学业事功，当代群称新建伯；救大局忧危，实兼创守，合图文襄靳文襄左文襄之同心经世，易名赐谥，哭公泪堕岘山碑。
挽陈其美联
作者：王国栋
朝代：清
体裁：联

振臂一呼，打消奸雄皇帝梦；撒手长逝，滋蔓宵小官僚毒。
曹仁宪谨荣寿
作者：王国良
朝代：清

弧星彩耀紫陵乡，需次辉临寿淡疆。百里鸣弦兴学校，五年抚字劝农桑。春风桃李阴新遍，秋思莼鲈味未忘。逐队称觥惟俭德，尧葱舜韭禹馀粮。
三高祠
作者：王图炳
朝代：清

樯乌语天风，吹过松陵路。松陵何所见，落霞与孤鹜。湖峰七十二，鬟鬓出烟雾。此地可浮家，便欲牵船住。昔贤非无谓，先我办钓具。一感莼鲈秋，再感杞菊赋。步兵困冷曹，州辟失欢趣。归去固其宜，丘壑履我素。煌煌范大夫，定霸辄自许。时非季鹰时，遇异鲁望遇。如何百战雄，翻作五湖慕。英雄踪迹奇，处女幻脱兔。至今怀高义，层霄不可溯。张陆幸成名，譬彼蝇骥附。我来拜荒祠，日落垂虹渡。不独荐溪蘋，思把黄金铸。
咏史
作者：王图炳
朝代：清

洙泗无暖席，齐梁无停轨。吾道大可为，斯人讵可避。闭户与缨冠，出处须易地。贞元有韩公，读书尚其志。唐士太披猖，淫靡沿六季。独自抱遗经，卓哉不朽事！抵排二氏言，周情兼孔思。凤跃钧韶鸣，气象庶几似。当其未遇时，皇皇出载贽。拂骨尚欲烧，鳄鱼尚欲制。岂其百炼刚，绕指顿柔脆。三上宰相书，谁识艰难意。汝曹不自量，嗤点何容易。撼树在蚍蜉，当辙笑螳臂。
宴集诗
作者：王图炳
朝代：清
体裁：古风

忆昔聚星堂，冰雪碾轮毂。深杯寒可销，佳客来不速。号令诗坛严，风流醉翁独。遂使门下士，白战慕高躅。吾师掌邦治，和膏盛渗漉。淡泊鲜嗜好，酸咸迥绝俗。锁印有馀清，觞咏古欢续。春迟腊鼓催，夜久铜壶促。家琛集许燕，国彦会潘陆。红灯翠幕间，梅竹幽以馥。怀哉旧雨多，乐此胜情足。即事赋长篇，原泉涌万斛。譬如观沧溟，朝宗纳川谷。又若三峡桥，天半晴飞瀑。试问蹑青冥，宁有阶梯不。勉和调刁音，避席手频束。随门敢献珠，楚肆难衒玉。悉索笑馈岁，珷玞杂鱼目。
平原村
作者：王图炳
朝代：清

年少惊传入洛名，云津龙跃是平生。八王兵甲无臣主，两晋文章有弟兄。晚节不堪愁鹤唳，旧交闻已赋莼羹。春蒲细柳平原路，长使行人泪满缨。
渡江
作者：王图炳
朝代：清

云自孤飞月自明，蒲帆十幅剪江行。君听浊浪金焦外，淘尽英雄是此声。
游仙
作者：王图炳
朝代：清

青雀西飞绕集灵，麻姑仙诀悟《熊经》。玉杯日暖黄云动，金掌风微白露零。望气方壶犹寂寞，祈年太乙尚丁宁。君王欲乞长生术，不道郎官是岁星。
白燕庵
作者：王图炳
朝代：清

虾菜飘零范蠡船，幅巾短杖自悠然。柴桑归及元兴日，《同谷歌》成天宝年。流水桃花何处问，春风燕子至今怜。隔村隐隐精蓝结，知是当时已解禅。
顾林亭
作者：王图炳
朝代：清

平林落日野王台，太息斯人一草莱。白马青袍愁事去，绿蓑皂帽好归来。虞卿穷老书千卷，陶令高间酒百杯。回首风尘沦落客，江南词赋子山哀。
鹦鹉
作者：王图炳
朝代：清

文采擅江东，陇山短梦通。有时寻稻粒，无计脱绦笼。侵晓梳翎惯，当窗学语工。聪明真误汝，天际看冥鸿。
久阴
作者：王圣
朝代：清

积雨溜山阿，青苔挂女萝。岚深晴日少，瘴暖湿云多。露湛鹅黄酒，烟昏鸭绿波。孤舟湘水上，何处听蛮歌。
冷水滩
作者：王圣
朝代：清

白石苍苔护板扉，人家终日住清晖。二分翠竹三分水，时看蛮禽拍浪飞。
过衡州
作者：王圣
朝代：清

淡烟十里锁江楼，湘水南来抱郭流。回雁峰头声断处，青彬翠竹是衡州。
挽张之洞联
作者：王在宣
朝代：清
体裁：联

吁谟开济两朝，富平定策，安昌授经，公何让焉，况宣力封圻，赞猷枢轴，当彊邻环伺、内政交讧之日，艰难独任，屹然扶大厦于几危，胡遽尔竖隐膏肓、精腾箕尾，叹群僚后进，欲矜式以靡从，弓剑有余哀，殁不忘忠，应觅鼎湖龙去处；硕望宗师一代，燕国文章，曲江风度，今其萎矣，虽功言可述，史册常光，值异说分歧、众心摇惑之时，耆老弗遗，谁复挽狂澜于既倒，岂惟是九重震悼、万宇悲思，即绝域羁宾，且涕洟而相吊，人民犹似昨，灵兮匪远，傥偕华表鹤归来。
赋得月过楼台桂子清得清字
作者：王均元
朝代：清

月下楼台迥，氤氲一气清。蟾光方转过，桂树已敷荣。近水应先得，成林许直生。淡香浮画槛，斜影映丹楹。玉宇三千净，云梯十二横。天高寒有色，露冷湿无声。笛外人长倚，空中镜最明。欣逢攀折候，御苑快驰名。
十四夜观龙舟二首
作者：王坤
朝代：清

遮须难觅彩云笺，却使瑶姬怨碧天。桃叶有舟空掩映，竹枝无谱尚缠绵。回心水爱双波折，长命灯愁两地悬。生怪珠廉依旧敞，梦中尚复赋游仙。
十四夜观龙舟二首·其一
作者：王坤
朝代：清

遮须难觅彩云笺，却使瑶姬怨碧天。桃叶有舟空掩映，竹枝无谱尚缠绵。
十四夜观龙舟二首·其二
作者：王坤
朝代：清

回心水爱双波折，长命灯愁两地悬。生怪珠廉依旧敞，梦中尚复赋游仙。
瓠岱里索题龙舟辞得十二绝
作者：王坤
朝代：清

生怜楚客降庚寅，争驾飞凫棹水滨。锦缆千寻联雁齿，靴纹万叠蹙鱼麟。居人夙好叶公龙，更与涛头写幻踪。钲鼓喧阗铙吹亲，短歌剧喜问吴侬。十里波光净曲尘，牙旗锦帜各争新。东家女订西家女，桥上人看桥下人。绝顶危楼架碧空，居然弹指现玲珑。缘知伎仿长生殿，也在机关一线中。远水粼粼绿正滋，好凭綵鹢载金卮。纱窗到处开云母，锦瑟谁家按雪儿。一缕情丝宛转通，淩波瞥见去匆匆。轻模柳叶眉边月，楼外桃花扇底风。
瓠岱里索题龙舟辞得十二绝·其一
作者：王坤
朝代：清

生怜楚客降庚寅，争驾飞凫棹水滨。锦缆千寻联雁齿，靴纹万叠蹙鱼麟。
瓠岱里索题龙舟辞得十二绝·其三
作者：王坤
朝代：清

十里波光净曲尘，牙旗锦帜各争新。东家女订西家女，桥上人看桥下人。
瓠岱里索题龙舟辞得十二绝·其二
作者：王坤
朝代：清

居人夙好叶公龙，更与涛头写幻踪。钲鼓喧阗铙吹亲，短歌剧喜问吴侬。
瓠岱里索题龙舟辞得十二绝·其五
作者：王坤
朝代：清

远水粼粼绿正滋，好凭綵鹢载金卮。纱窗到处开云母，锦瑟谁家按雪儿。
瓠岱里索题龙舟辞得十二绝·其六
作者：王坤
朝代：清

一缕情丝宛转通，淩波瞥见去匆匆。轻模柳叶眉边月，楼外桃花扇底风。
瓠岱里索题龙舟辞得十二绝·其四
作者：王坤
朝代：清

绝顶危楼架碧空，居然弹指现玲珑。缘知伎仿长生殿，也在机关一线中。
古沧州
作者：王垣
朝代：清

颓墉十余处，云是古沧州。茅店行人歇，荒桥野水流。郁蒸初向夏，寥落不关秋。气势吞空阔，由来踞上游。
夕阳村
作者：王垣
朝代：清

郑国渠连客路长，晚风吹送野花香。夕阳村里村舂急，又向村前望夕阳。
骊山歌
作者：王培荀
朝代：清

骊山火，诸侯不至谓诓我，美人一笑镐京堕。骊山水，冰肌赐浴温泉里，美人一笑鼓鼙起。美人美人真倾城，骊山何辜代受名。君不见，穆王鸾辂登昆仑，西宴王母探河源，八骏未返徐称尊。又不见，秦皇之罘驻旌旆，志欲求仙观海外，六龙初驾为民害。骊山一拳近郊甸，未约仙人开荒宴，铁骑胡为来酣战。噫吁嘻！烽火有如昆山燔，玉石俱焚天地昏。祸水有如海水阔，一滴浸成无底壑。山不在大，欲不在多，请君听我骊山歌。
青县道中
作者：王增年
朝代：清

残日荒荒照大河，敝车羸马此经过。晚来无限苍凉意，偏入行人望里多。
偶感
作者：王士元
朝代：清

结发诵诗书，昂昂驹千里。同学多少年，半笑青云裹。嗟予独何为，揶揄惭路鬼。登楼一长啸，万里悲风起。买臣穷负薪，少陵艰拾梠。咄咄复何言，古来共如此。
元旦书事（辛丑除夕前得邸报）（二首）
作者：王士元
朝代：清

赔金四百兆，和款十三条。议竟从秦万，盟原异宋辽。径诛晁御史，翻罪霍嫖姚。谁作皇华使，惭颜赴虏朝。太华三峰迥，浑河九曲浮。祗今畿辅地，自古帝王州。当路需才急，何人为国忧。堪嗟老仪叟，荏苒八旬秋。
元旦书事（辛丑除夕前得邸报）（二首）·其一
作者：王士元
朝代：清

赔金四百兆，和款十三条。议竟从秦万，盟原异宋辽。径诛晁御史，翻罪霍嫖姚。谁作皇华使，惭颜赴虏朝。
元旦书事（辛丑除夕前得邸报）（二首）·其二
作者：王士元
朝代：清
体裁：五言律诗

太华三峰迥，浑河九曲浮。祗今畿辅地，自古帝王州。当路需才急，何人为国忧。堪嗟老仪叟，荏苒八旬秋。
木兰从军
作者：王士元
朝代：清

萧娘吕姥秽青史，闺中乃有奇女子。手持军帖替爷征，黑水黄河去何驶。风萧萧兮班马鸣，沙场谁识夫人城。数千里外爷娘泪，十二年中鼓角声。功成露布飞驰草，女儿画上淩烟姣。明驼千里赋归来，生女反较生男好。即今试向塞垣行，尚想当时出塞声。不知女将今何在，惟有狼烟万缕生。
泛舟
作者：王士元
朝代：清

大江东去万峰环，身在云烟缥缈间。却唤榜人催打桨，前途更有好青山。
读史杂咏十首（选四）
作者：王士元
朝代：清

崔度乱，三蛹出。陈鲍乱，端委立。巧宦营营晏大夫，一语何曾及讨贼。名不列奸逆传，身不罹强项灾。才不才间我中处，传君衣钵伊谁哉。君不见汉胡广，明徐阶。高帝木僵人，慷慨楚歌怜戚姬。项王气盖世，数行泣下为虞兮。阿瞒叱吒九州平，却恋铜台歌吹声。千古英雄堪笑杀，半为儿女太痴生。一事更怜关壮缪，绥绥求偶何乃速。雄师未下下邳城，美人巳觊秦宜禄。当涂既衰典午起，贼臣劝进纷如蚁。就中曾有琅琊王，天寒叩冰冰跃鲤。当时不肯拜晋王，今日公然屈膝矣。荃蕙为茅鸾为鸮，谁道忠臣必孝子。吁嗟乎，陈情令伯亦如此。少岁读诗书，齿斤齿斤恣诋訾。续经颇怪文中子，论易颇轻王辅嗣。两人死时犹少年，著述煌煌已如是。男儿一事无成身已老，试问何者可人意。古之人，勿轻议。
读史杂咏十首（选四）·其三
作者：王士元
朝代：清

当涂既衰典午起，贼臣劝进纷如蚁。就中曾有琅琊王，天寒叩冰冰跃鲤。当时不肯拜晋王，今日公然屈膝矣。荃蕙为茅鸾为鸮，谁道忠臣必孝子。吁嗟乎，陈情令伯亦如此。
读史杂咏十首（选四）·其二
作者：王士元
朝代：清

高帝木僵人，慷慨楚歌怜戚姬。项王气盖世，数行泣下为虞兮。阿瞒叱吒九州平，却恋铜台歌吹声。千古英雄堪笑杀，半为儿女太痴生。一事更怜关壮缪，绥绥求偶何乃速。雄师未下下邳城，美人巳觊秦宜禄。
读史杂咏十首（选四）·其四
作者：王士元
朝代：清

少岁读诗书，齿斤齿斤恣诋訾。续经颇怪文中子，论易颇轻王辅嗣。两人死时犹少年，著述煌煌已如是。男儿一事无成身已老，试问何者可人意。古之人，勿轻议。
送人还江右
作者：王士元
朝代：清

秋风萧萧天气凉，故人别我归故乡。借问故乡在何处，江南江北章江旁。章江此去六千里，乡思年年萦梦里。一叶蒲帆万里风，今朝却渡瞿塘水。楚尾吴头岁月赊，满林黄叶认君家。白头人指忘忧草，红粉春开并蒂花。十年萍聚如胶漆，一语赠君君且别。他日江天雁度时，为余远寄双飞翼。
青神舟中（二首）
作者：王士元
朝代：清

扁舟遥指鸭婆潭，十里潆洄水蔚蓝。一片楼台烟雨里，分明风景似江南。溪上人家槿作篱，侧生露叶与风枝。恨余此日来偏早，不得轻红擘荔枝。
青神舟中（二首）·其一
作者：王士元
朝代：清

扁舟遥指鸭婆潭，十里潆洄水蔚蓝。一片楼台烟雨里，分明风景似江南。
青神舟中（二首）·其二
作者：王士元
朝代：清

溪上人家槿作篱，侧生露叶与风枝。恨余此日来偏早，不得轻红擘荔枝。
和李退翁侍郎读水经注兼忆洞庭之作
作者：王士祜
朝代：清

相思何处折芳馨，望断黄陵旧日亭。秋水依稀闻落叶，楚天仿佛见扬灵。洲边子戌三春绿，楼外君山一带青。太息云中君在否，不堪重问道元经。
早过奔牛
作者：王士祜
朝代：清

枫叶萧萧露气清，菰蒲猎猎早潮生。扁舟跂脚闻风水，便有长江万里情。
渡扬子江
作者：王士祜
朝代：清

长江不尽来荆蜀，天堑平分控五州。地近沉舟悲战伐，人从击楫想风流。波开云日诸峰出，浪涌鱼龙夹岸浮。况值丹枫摇落尽，三山缥缈欲忘忧。
赋得扬州早雁
作者：王士祜
朝代：清

隋堤烟柳尚参差，目送寒芜见雁时。浦树惊秋零暮雨，江楼横笛起凉飔。为辞霜雪轻千里，此去潇湘近九疑。回首故人经岁别，楚天摇落重相思。
阁上坐雨望敬亭
作者：王士祜
朝代：清

楼外青山碧四围，荡胸云气欲沾衣。愁中碧草侵阶长，望里春禽接翅归。闲倚枯藤清兴极，漫倾浊酒赏心违。苍松翠筱空如画，怊怅烟岚屐齿稀。
一滴庵联
作者：王士祯
朝代：清
体裁：联

三千余年上下古；八十一家文字奇。
余澹心寄金陵咏怀古迹却寄二首（选—）
作者：王士祯
朝代：清

千古秦淮水，东流绕旧京。
江南戎马后，愁杀庾兰成！
冶春
作者：王士祯
朝代：清

三月韶光画不成，寻春步屟可怜生。青芜不见隋宫殿，一种垂杨万古情。
冶春
作者：王士祯
朝代：清

今有东风太狡狯，弄晴作雨遣春来。江梅一夜落红雪，便有夭桃无数开。
凤阳鼓楼楹联
作者：王士祯
朝代：清
体裁：联

相阴阳，度原隰，想前朝创业艰难，惟余陵寝盘空，江淮带郭，望离离满眼旧山川，彼何人哉，顿伤心于青袍白马；省刑罚，薄税敛，沐当代深恩浩荡，但见闾阎扑地，舸舰迷津，欣蔼蔼一天新雨露，登斯楼也，岂侈观乎绿树红云。
初春济南作
作者：王士祯
朝代：清

山郡逢春复乍晴，陂塘分出几泉清？郭边万户皆临水，雪后千峰半入城。
寄宋牧仲
作者：王士祯
朝代：清
体裁：七言绝句

尚书北阙霜侵鬓，开府江南雪满头。谁识朱颜两年少，王扬州与宋黄州。
挽天章徵君
作者：王士祯
朝代：清
体裁：古风

生入甘露门，死为甘露灭。岂况无生忍，不生亦不灭。予昔事禅悦，兼复慕游仙。门前玉女峰，上有十丈莲。下界六十年，逢场暂游戏。来去众香国，终然饱禅味。不屑海山住，应归兜率天。下视大火聚，蠛蠓争扑缘。已空文字障，静阅庄严劫。何事劳结集，犹烦大迦叶。
春不雨
作者：王士祯
朝代：清

西亭石竹新作芽，游丝已罥樱桃花。
鸣鸠乳燕春欲晚，杖藜时复话田家。
田家父老向我说，“谷雨久过三月节。
春田龟坼苗不滋，犹赖立春三日雪。”
我闻此语重叹息，瘠土年年事耕织。
暮闻穷巷叱牛归，晓见公家催赋入。
去年旸雨幸无愆，稍稍三农获晏食。
春来谷赋复伤农，不见饥鸟啄余粒。
即今土亢不可耕，布谷飞飞朝暮鸣。
舂莩作饭藜作羹，吁嗟荆益方用兵。
栖贤寺
作者：王士祯
朝代：清

李渤读书处，乃在栖贤谷。
何年作招提，来寻惬幽独。
僧舍如蜂房，高下傅山麓。
云来汉阳峰，时就檐下宿。
古寺无所有，修竹间乔木。
野衲喜客来。
欣然设茗粥。
便欲置草堂，岩栖于此卜。
江上
作者：王士祯
朝代：清

吴头楚尾路如何？烟雨秋深暗自波。
晚趁寒潮渡江去，满林黄叶雁声多。
浣溪沙
作者：王士祯
朝代：清

北郭青溪一带流，红桥风物眼中秋，绿杨城郭是扬州。
西望雷塘何处是？香魂零落使人愁，淡烟芳草旧迷楼。
浣溪沙·红桥
作者：王士祯
朝代：清

北郭清溪一带流，红桥风物眼中秋，绿杨城郭是扬州。
西望雷塘何处是？香魂零落使人愁，淡烟芳草旧迷楼。
真州绝句
作者：王士祯
朝代：清

江乡春事最堪怜，寒食清明欲禁烟。残月晓风仙掌路，何人为吊柳屯田？
秋柳（四首选—）
作者：王士祯
朝代：清

秋来何处最销魂？残照西风白下门。
他日差池春燕影，只今憔悴晚烟痕。
愁生陌上黄聪曲，梦远江南乌夜村。
莫听临风三弄笛，玉关哀怨总难论。
秦淮杂诗
作者：王士祯
朝代：清

傅寿清歌妙嫩箫，红牙子玉夜相邀。而今明月空如水，不见青溪长板桥。
秦淮杂诗
作者：王士祯
朝代：清

当年赐第有辉光，开国中山异姓王。莫问万春圆旧事，朱门草没大功坊。
秦淮杂诗
作者：王士祯
朝代：清

旧院风流数顿杨，梨园往事泪沾赏。樽前白发谈天宝，零落人间脱十娘。
秦淮杂诗
作者：王士祯
朝代：清

青溪水木最清华，王谢乌衣六代夸。不奈更耐江总宅，寒烟已失段侯家。
秦淮杂诗二十首·其一
作者：王士祯
朝代：清

年来肠断秣陵舟，梦绕秦淮水上楼。十日雨丝风片里，浓春艳景似残秋。
虚上人从淄邑来胶欢然道故上人住青云寺乃余昔年读书处也
作者：王士祯
朝代：清

连雨胶河涨，新晴路始开。书凭双鲤至，秋带一僧来。煮茗烟迷竹，谈经月上台。不堪追往事，山径锁荒苔。
西陵竹枝
作者：王士祯
朝代：清

荷灯百尺接秋河，犹似秦兵驻绿萝。更说元宵风景好，竹枝歌续采茶歌。
题吴历画
作者：王士祯
朝代：清

蟹舍渔湾入杳冥，远山都似佛头青。橙黄橘绿纷秋色，好买纶钩下洞庭。
题烟江叠嶂堂
作者：王士祯
朝代：清
体裁：七言绝句

东湖胜事拟西湖，幻出烟江叠嶂图。也似坡公憩龙井，不知曾有辨才无。
题田纶霞漪亭读书图
作者：王士祯
朝代：清
体裁：五言律诗

清远如苕霅，檀栾即渭川。卷帘度沙鸟，倚槛集江船。渔父歌相答，郊居赋早传。披图忆田叔，幽思满林泉。
题秋江独钓图
作者：王士祯
朝代：清

一蓑一笠一扁舟，一丈丝纶一寸钩。一曲高歌一樽酒，一人独钓一江秋。
题聊斋志异
作者：王士祯
朝代：清

姑妄言之姑听之，豆棚瓜架雨如丝。料因厌作人间语，爱听秋坟鬼唱时。
题聊斋志异
作者：王士祯
朝代：清

姑妄言之姑听之，豆棚瓜架雨如丝。
料因厌作人间语，爱听秋坟鬼唱时。
（
题述鹿轩诗二绝句·其一
作者：王士祯
朝代：清
体裁：七言绝句

七十二峰充下陈，渔洋一点具区滨。胸吞云梦君何有，却对渔洋忆故人。
题述鹿轩诗二绝句·其二
作者：王士祯
朝代：清
体裁：七言绝句

燕寝凝香画戟枝，放衙花底鹤相随。羡君五字风流甚，实有文章替左司。
一丛花·用张子野韵
作者：王士禄
朝代：清

生平途较阮公穷。何物抵愁浓。香来略似垂丝柳，更拖烟、杏雨濛濛。麾去不遥，唤来便至，防煞更无踪。春冰化水已溶溶。幽郁好教通。延欢送恨浑无计，若寒夕、遮断帘栊。那似柳绵，一当春晚，吹尽任东风。
一丛花·用张子野韵
作者：王士禄
朝代：清
体裁：词

生平途较阮公穷。何物抵愁浓。香来略似垂丝柳，更拖烟、杏雨蒙蒙。麾去不遥，唤来便至，防煞更无踪。
春冰化水已溶溶。幽郁好教通。延欢送恨浑无计，若寒夕、遮断帘栊。那似柳绵，一当春晚，吹尽任东风。
三台令 其一 邺下三台二首
作者：王士禄
朝代：清
体裁：词

吊古重回远目，凭轩遥指荒丘。不睹西陵歌舞，惟见漳河乱流。
三台令 邺下三台二首 其一
作者：王士禄
朝代：清

吊古重回远目，凭轩遥指荒丘。不睹西陵歌舞，唯见漳河乱流。
三台令·其二
作者：王士禄
朝代：清
体裁：词

落日乌啼影寂，春风鼠窜苔斑。只有千年旧瓦，曾覆当时玉颜。
三台令·邺下三台二首
作者：王士禄
朝代：清

吊古重回远目，凭轩遥指荒丘。不睹西陵歌舞，唯见漳河乱流。落日乌啼影寂，春风鼠窜苔斑。只有千年旧瓦，曾覆当时玉颜。
上党
作者：王士禄
朝代：清

雄藩上党古今名，形胜居然未易京。南睨河山俱在下，宵看星汉只疑平。义阳千载仍祠庙，夹寨当年剧战争。足底黑云天下脊，几朝车马赤霄行。
东风齐著力·答宗梅岑元日东原词
作者：王士禄
朝代：清

上日端居，春风缓度，宛似山家。迟迟萼绿，晴昊待繁花。何处樵青供饮，祇松响、如沸炉茶。高眠罢，门开剥啄，喜揽瑶华。奚必向人誇。须领取、南阳独寄琅琊。芙蓉墅静，此物是生涯。那得扁舟相就，共吟尽、初柳明霞。堪遥忆，幽寻处处，溪草新芽。
两同心·和韵宗梅岑咏鸳鸯
作者：王士禄
朝代：清

沙畔文禽，双双锦羽。依绿萍、妥梦芳洲，唼红杜、寻欢遥浦。那还羡、紫燕交飞，青鸾偕舞。冷觑绣床娇女。抛残针镂。散娇慵、水槛闲凭，照宛约、玉台空妩。晚归去、凝视红衾，黯然无语。
临江仙·忆东堂花树
作者：王士禄
朝代：清

最惜东堂花树好，几枝掩雪骄霞。春宵胜引酒情赊。共倾银凿落，细玩玉夭斜。群季惠连真不让，新诗同竞妍华。十年踪迹似风花。赤栏楼角月，应解忆天涯。
传言玉女·用韵？
作者：王士禄
朝代：清

自不能知，何事两眉常皱。依稀只是，无计支长昼。乌几凭暖，空妒双烟金兽。愁城无缝，密于鸳甃。欲浣离肠，不信有、消愁酒。别时略记，是欢侬共瘦。含泪无言，指与酸心梅豆。惊心又到，那时时候。
倦寻芳·用王元泽韵
作者：王士禄
朝代：清

红殷绿浅，几许风光，撋做春昼。宛转重门，掩映红闺如绣。正芳时，成间阻，罗衫浥泪千重透。最难堪，是茶闲篆冷，梦回时候。漫凝立、闉阇隔断，不似雕栏，还近纤手。漱尽香醪，难与清愁相斗。残月疏钟人断后，几番挨过还如旧。教愁颜，共风边，新杨同瘦。
倦寻芳·用王元泽韵
作者：王士禄
朝代：清
体裁：词

红殷绿浅，几许风光，撋做春昼。宛转重门，掩映红闺如绣。正芳时，成间阻，罗衫浥泪千重透。最难堪，是茶闲篆冷，梦回时候。漫凝立、闉阇隔断，不似雕阑，还近纤手。漱尽香醪，难与清愁相斗。残月疏钟人断后，几番挨过还如旧。教愁颜，共风边，新杨同瘦。
催雪·逃暑
作者：王士禄
朝代：清

清盥多闲，幽阶似浣，且放湘帘垂地。喜长日悠悠，摆除尘累。一任铄石流金，只坚眠、不受红尘祟。乌巾常挂，青鞋懒著，庭阴清閟。无事。心容裔。且琼水浮瓜，冰盘荐芰。笑河朔袁刘，湎然何意。碧树晚凉飒沓，又枝上、风蝉鸣嘒嘒。应不羡、短壑青松，赤脚层冰情味。
八声甘州·杨州作
作者：王士禄
朝代：清

醉馀惆怅绝，是从来、佳丽说扬州。看隋家天子，江都梦好，离别无愁。更有平安夜报，书记最风流。总此花和月，好任淹留。旧迹如尘难觅，空垂杨鸦暮，腐草萤流。望玉勾斜畔，落日淰荒丘。更何来、玉人箫管，唤二分、明月向珠楼。好怜取、红桥烟艇，试泛清秋。
八月十五夜
作者：王士禄
朝代：清

把酒邀明月，清光遍薜萝。芙蓉秋水寂，丛桂小山多。一雁归湘楚，繁星点绛河。虚堂弦索静，独和《越人歌》。
减字木兰花 其一 羁所七忆
作者：王士禄
朝代：清

竹西清署。昨岁称觞曾暂去。慈母缝衣。又逐寒枫草草归。湘累新愁。二老遥闻魂应断。念此如何。梦溯清淮夜夜波。
减字木兰花 其七 羁所七忆
作者：王士禄
朝代：清

单车宵引。铁网珊瑚思采尽。深院梧桐。红烛三条见至公。玉壶秋月。人道欧公清鉴别。我罪伊何。默默凭谁讯汨罗。
减字木兰花 其三 羁所七忆
作者：王士禄
朝代：清

谢家小女。少日红闺深处贮。嫁与黔娄。画匠金钗廿载愁。甘同终窭。未忘牛衣中夜语。只为梭巡。偕隐心惭举案人。
减字木兰花 其二 羁所七忆
作者：王士禄
朝代：清

早年似陆。夜夜书灯还接屋。中岁如苏。雨驿梧声怨索居。只期暮齿。下泽同驱吾共尔。谁意而今。洒泪题诗寄卯君。
减字木兰花 其二 羁所七忆
作者：王士禄
朝代：清
体裁：词

早年似陆。夜夜书灯还接屋。中岁如苏。雨驿梧声怨索居。秪期暮齿。下泽同驱吾共尔。谁意而今。洒泪题诗寄卯君。
减字木兰花 其五 羁所七忆
作者：王士禄
朝代：清

谁云弄瓦。绣褓相怜无异者。弱女非男。也与陶公慰醉颜。还思卖犬。笥屐他年亲嫁遣。此意悠悠。面壁娇啼我欲愁。
减字木兰花 其八 寄内
作者：王士禄
朝代：清

还知别后。人工炉烟宛转瘦。灯底风前。憔悴苕华只自怜。凭谁寄语。莫为藁砧徒自苦。有日归兮。携手同君赋五噫。
减字木兰花 其八 寄内
作者：王士禄
朝代：清
体裁：词

还知别后。人工炉烟宛转瘦。灯底风前。憔悴苕华秪自怜。凭谁寄语。莫为藁砧徒自苦。有日归兮。携手同君赋五噫。
减字木兰花 其六 羁所七忆
作者：王士禄
朝代：清

紫囊曾赌。早日阶兰欣在睹。昨岁于菟。乍见牵衣更捋须。经时离别。频梦芜城耏水月。羯末封胡。此日幽忧倍忆渠。
减字木兰花 其四 羁所七忆
作者：王士禄
朝代：清

桃花靧雪。掌里双珠光似月。几载身傍。次第鸠车看绕床。堪怜弱岁。饘橐崎岖为汝累。莫事诗书。殷鉴于今近在余。
减字木兰花·羁所七忆
作者：王士禄
朝代：清

竹西清署。昨岁称觞曾暂去。慈母缝衣。又逐寒枫草草归。湘累新愁。二老遥闻魂应断。念此如何。梦溯清淮夜夜波。早年似陆。夜夜书灯还接屋。中岁如苏。雨驿梧声怨索居。只期暮齿。下泽同驱吾共尔。谁意而今。洒泪题诗寄卯君。谢家小女。少日红闺深处贮。嫁与黔娄。画匠金钗廿载愁。甘同终窭。未忘牛衣中夜语。只为梭巡。偕隐心惭举案人。桃花靧雪。掌里双珠光似月。几载身傍。次第鸠车看绕床。堪怜弱岁。饘橐崎岖为汝累。莫事诗书。殷鉴于今近在余。谁云弄瓦。绣褓相怜无异者。弱女非男。也与陶公慰醉颜。还思卖犬。笥屐他年亲嫁遣。此意悠悠。面壁娇啼我欲愁。紫囊曾赌。早日阶兰欣在睹。昨岁于菟。乍见牵衣更捋须。经时离别。频梦芜城耏水月。羯末封胡。此日幽忧倍忆渠。单车宵引。铁网珊瑚思采尽。深院梧桐。红烛三条见至公。玉壶秋月。人道欧公清鉴别。我罪伊何。默默凭谁讯汨罗。还知别后。人工炉烟宛转瘦。灯底风前。憔悴苕华只自怜。凭谁寄语。莫为藁砧徒自苦。有日归兮。携手同君赋五噫。
减字木兰花·题广陵宗定九小影
作者：王士禄
朝代：清

白襕乌帽。搦管桐阴随啸傲。张绪当年。春柳灵和尚宛然。诗人老去。廿载名场还未遇。此日披图。惆怅韶华似辘轳。
凤凰台上忆吹箫·和漱玉词
作者：王士禄
朝代：清

灵凤当雏，名花值蕊，思量往事回头。记帘垂犀押，镜挂珊钩。人似鹣鹣白鹢，行坐里、爱玩无休。谁能负，春风浅夜，明月新秋。悠悠。光阴荏苒，纵长绳百尺，逝景难留。看新来华发，旧日朱楼。宛宛前欢堪觅，屏山畔、薄醉回眸。临风立，斜阳如昔，独照清愁。
剔银灯·灯花
作者：王士禄
朝代：清

迎晚纱窗还闭。又早是、兰缸孤对。炉里双烟，床边单枕，合并恼人心意。独伊见慰。却繠繠、结成红穗。讶道来朝何喜。莫也似、蛛丝相戏。金粟非秋，银花连夜，猜料翻教无寐。宵阑频睇。焰虽残、肯将轻吹。
剔银灯·灯花
作者：王士禄
朝代：清
体裁：词

迎晚纱窗还闭。又早是、兰缸孤对。炉里双烟，床边单枕，合并恼人心意。独伊见慰。却繠繠、结成红穗。讶道来朝何喜。莫也似、蛛丝相戏。金粟非秋，银花连夜，猜料翻教无寐。宵阑频睇。燄虽残、肯将轻吹。
千秋岁 其一 和少游韵
作者：王士禄
朝代：清

花间叶外。又见蜂黄退。阶影慢，帘阴碎。合欢金缕枕，双绶红鸳带。人去也，银灯晕里羞相对。尚记横塘会。荷叶青如盖。纵已杳，魂犹在。凤奁香欲殄，蝉鬓云将改。无奈是，愁心一寸深于海。
千秋岁 其三 为吴尔世寿母
作者：王士禄
朝代：清

君家称寿。海内文章走。夸盛事，纷人口。颇闻黄发媪，早作青灯妇。冰雪里，藐孤涕泪曾相守。剃剪陶家久。台筑怀清旧。兼两事，须推母。春晖君解报，善颂吾何有。唯愿取，新安江水成春酒。
千秋岁 其三 为吴尔世寿母
作者：王士禄
朝代：清
体裁：词

君家称寿。海内文章走。誇盛事，纷人口。颇闻黄发媪，早作青灯妇。冰雪里，藐孤涕泪曾相守。剃剪陶家久。台筑怀清旧。兼两事，须推母。春晖君解报，善颂吾何有。唯愿取，新安江水成春酒。
千秋岁 其二 题霜哺图为袁重其寿母
作者：王士禄
朝代：清

袁生把臂。珍重频相谓。从少日，依堂背。丸熊良已苦，坩鱃谁曾馈。图反哺，清霜几下慈乌泪。太息钦君意。菽水君何愧。门子洁，风人贵。母持灵寿杖，儿作斑衣戏。歌一阕，为君侑祝千秋岁。
千秋岁 其四 寿戴绅黄司李
作者：王士禄
朝代：清

文澜笔阵。早岁惊神骏。花萼继，飞腾迅。传经推戴德，佐郡同何逊。风景地，二分明月窥人俊。览揆当青鬓。底语为君进。却月迩，凌风近。玉壶冰色洁，宝瑟朱丝润。还自有，君家柑酒鹏声韵。
千秋岁·和少游韵
作者：王士禄
朝代：清

花间叶外。又见蜂黄退。阶影慢，帘阴碎。合欢金缕枕，双绶红鸳带。人去也，银灯晕里羞相对。尚记横塘会。荷叶青如盖。纵已杳，魂犹在。凤奁香欲殄，蝉鬓云将改。无奈是，愁心一寸深于海。袁生把臂。珍重频相谓。从少日，依堂背。丸熊良已苦，坩鱃谁曾馈。图反哺，清霜几下慈乌泪。太息钦君意。菽水君何愧。门子洁，风人贵。母持灵寿杖，儿作斑衣戏。歌一阕，为君侑祝千秋岁。君家称寿。海内文章走。夸盛事，纷人口。颇闻黄发媪，早作青灯妇。冰雪里，藐孤涕泪曾相守。剃剪陶家久。台筑怀清旧。兼两事，须推母。春晖君解报，善颂吾何有。唯愿取，新安江水成春酒。文澜笔阵。早岁惊神骏。花萼继，飞腾迅。传经推戴德，佐郡同何逊。风景地，二分明月窥人俊。览揆当青鬓。底语为君进。却月迩，凌风近。玉壶冰色洁，宝瑟朱丝润。还自有，君家柑酒鹏声韵。
南乡子 其一 初夏忆草堂，次曹顾庵初夏韵
作者：王士禄
朝代：清
体裁：词

游屐息春忙。着雨幽墀似曲塘。砌外三桐层碧引，过墙。接叶愔愔覆草堂。摇日夕窗凉。破梦棋声静曲房。入夜流萤依竹见，还藏。簟展方流玉水长。
南乡子 其一 初夏忆草堂，次曹顾庵初夏韵
作者：王士禄
朝代：清

游屐息春忙。著雨幽墀似曲塘。砌外三桐层碧引，过墙。接叶愔愔覆草堂。摇日夕窗凉。破梦棋声静曲房。入夜流萤依竹见，还藏。簟展方流玉水长。
南乡子 其二 午日
作者：王士禄
朝代：清

愁剧意模糊。粽子还能益智无。且碾朱砂浮药玉，胡卢。图得闲愁半日逋。醉里惜幽拘。吟罢怀沙日又徂。记得弇州诗句好，非诬。信有人间屈左徒。
南乡子·初夏忆草堂，次曹顾庵初夏韵
作者：王士禄
朝代：清

游屐息春忙。著雨幽墀似曲塘。砌外三桐层碧引，过墙。接叶愔愔覆草堂。摇日夕窗凉。破梦棋声静曲房。入夜流萤依竹见，还藏。簟展方流玉水长。愁剧意模糊。粽子还能益智无。且碾朱砂浮药玉，胡卢。图得闲愁半日逋。醉里惜幽拘。吟罢怀沙日又徂。记得弇州诗句好，非诬。信有人间屈左徒。
南歌子 其一 鸦鬟
作者：王士禄
朝代：清

箫局晨香袅，流苏晓梦还。十三小女绿鸦鬟。情似十三明月，未全圆。花影红屏午，春光碧户传。抱来雁柱十三弦。已觉一弦一柱，思华年。
南歌子 其二 次湘真春月韵
作者：王士禄
朝代：清
体裁：词

琼树濛濛映，红窗漫漫流。雪儿好为唱无愁。休负一规亲切，照藏钩。珠露从教湿，金尊莫遣收。馀光潋滟小眉头。不似清秋楚楚，咽箫楼。
南歌子 其二 次湘真春月韵
作者：王士禄
朝代：清

琼树濛濛映，红窗漫漫流。雪儿好为唱无愁。休负一规亲切，照藏钩。珠露从教湿，金樽莫遣收。余光潋滟小眉头。不似清秋楚楚，咽箫楼。
南歌子·窗午
作者：王士禄
朝代：清

窗午花情倦，楼春镜影妍。新燕啄泥天。枕屏围小梦，阿谁边。
南歌子·鸦鬟
作者：王士禄
朝代：清

箫局晨香袅，流苏晓梦还。十三小女绿鸦鬟。情似十三明月，未全圆。花影红屏午，春光碧户传。抱来雁柱十三弦。已觉一弦一柱，思华年。琼树濛濛映，红窗漫漫流。雪儿好为唱无愁。休负一规亲切，照藏钩。珠露从教湿，金樽莫遣收。余光潋滟小眉头。不似清秋楚楚，咽箫楼。
卜算子 其一 不寐
作者：王士禄
朝代：清

暗烛影疑冰，饥鼠声如雀。窗隙寒风和漏来，梦又成耽阁。归计尚蹉跎，春事全萧索。此际殷勤觅睡方，欲下真无药。
卜算子 其二 送春
作者：王士禄
朝代：清

春欲赋归欤。饯汝青门路。咄汝能偕愁共来，好拉愁同去。春谓君良误。愁与君何杵。此日幽拘除却愁，谁与君同住。
卜算子·不寐
作者：王士禄
朝代：清

暗烛影疑冰，饥鼠声如雀。窗隙寒风和漏来，梦又成耽阁。归计尚蹉跎，春事全萧索。此际殷勤觅睡方，欲下真无药。春欲赋归欤。饯汝青门路。咄汝能偕愁共来，好拉愁同去。春谓君良误。愁与君何杵。此日幽拘除却愁，谁与君同住。
合欢带·周澹园纳姬扬州
作者：王士禄
朝代：清

擅江东、公瑾风流。况绮丽、更扬州。喜得龙门人未腐，买清娱、且伴遨游。个侬还有，黄华妙腕，绛树清喉。倩明珠、十斛贮将金屋，移入琼楼。帷灯照怯，窗日怜羞，妆成倦倚香篝。不为筵前矜顾曲，笑郎君、底费回眸。双飞好去，华清侧畔，绣岭前头。待他年、学誓长生，同看织女牵牛。
后庭花·咏燕
作者：王士禄
朝代：清

浥尘小雨清明近。几番花信。重来玉剪双双趁。玳梁堪认。故巢新补芹泥润。落红相衬。流黄机畔人回瞬。陡添娇晕。
品令·寓亭竹
作者：王士禄
朝代：清

砌外一林竹。爱萧散、供幽独。闲窗拂戛，昼长卧听，音和笙筑。雨重风轻，姿韵看来难足。露晞烟晓，受初日、开寒绿。夜深还又，月浮乱碧，宛然空谷。那得湖州，图取变态千幅。
声声慢·次韵刘青田咏愁
作者：王士禄
朝代：清

难搜难括，非去非来，做成一寸千曲。欲尽根株，除是马还生角。任教春风荡涤，只昏昏、月黄烟绿。甚追逐，最难拼更是、天寒茅屋。漏向眉间一半，揽清镜、已觉雾萦烟蹙。仿佛真形，五岳寸心矗矗。能令酒来都化，作鲛珠、界破幽独。算千种，还谁解、区别细目。
声声慢·次韵刘青田咏愁
作者：王士禄
朝代：清
体裁：词

难搜难括，非去非来，做成一寸千曲。欲尽根株，除是马还生角。任教春风荡涤，只昏昏、月黄烟绿。甚追逐，最难拼更是、天寒茅屋。漏向眉间一半，揽清镜、已觉雾萦烟蹙。髣髴真形，五岳寸心矗矗。能令酒来都化，作鲛珠、界破幽独。算千种，还谁解、区别细目。
多丽·为李云田题周少君宝镫坐月浣花图和董文友韵
作者：王士禄
朝代：清

认霜绡。烟丝粉晕轻飘。隐隐见、云开花弄，一轮明月堆高。桂如眉、双描非敞，桃疑面、半朵同姚。蜀锦为茵，齐纨作扇，微凉依约井桐摇。应怜取、断肠花色，欲并小鬟娇。还指点、银瓶玉斗，缓汲徐浇。看迷离、流黄残影，徘徊懒下花梢。露侵衣、宵猊欲尽，风吹带、别鹤难调。银蒜愁搴，金荃羞咏，一庭花月冷纤腰。知何处、陈王八斗，罗袜赋蘅皋。空抛却、画中人在，良夜频消。
天仙子 其一 和湘真春夜韵
作者：王士禄
朝代：清

淡淡双眉萦远岫。草草凉襟还小袖。曲廊深处为侬来，随夜漏。乌栖后。枕臂啼痕红欲透。抚抱纤腰春更瘦。凝怨横波娇不溜。如思如懊转宜人，看巾绣。嗔相扣。痛惜肯教衾浪皱。
天仙子 其二 用张子野韵
作者：王士禄
朝代：清

河满不堪临别听。别酒醉来容易醒。持侬只问几时来，频揽镜。怜光景。此意料君能暗省。离绪最愁窗色暝。明月又还窥只影。空房应是怯孤眠，风欲定。钟初静。踏遍合欢廊下径。
天仙子·和湘真春夜韵
作者：王士禄
朝代：清

淡淡双眉萦远岫。草草凉襟还小袖。曲廊深处为侬来，随夜漏。乌栖后。枕臂啼痕红欲透。抚抱纤腰春更瘦。凝怨横波娇不溜。如思如懊转宜人，看巾绣。嗔相扣。痛惜肯教衾浪皱。河满不堪临别听。别酒醉来容易醒。持侬只问几时来，频揽镜。怜光景。此意料君能暗省。离绪最愁窗色暝。明月又还窥只影。空房应是怯孤眠，风欲定。钟初静。踏遍合欢廊下径。
天仙子·本意
作者：王士禄
朝代：清

拨棹春溪深几曲。桃花红蘸清波绿。渔郎怪事忆人间，归去迟。闭仙谷。俯仰青山身碌碌。
好事近·忆柳庵旧隐，次放翁韵
作者：王士禄
朝代：清

回首碧山栖，四面远天为壁。窗启俯临层巘，看偃松苍积。花关长昼不曾开，猿鸟共休息。卓午聒回幽梦，是衙蜂喧日。
如梦令 其一 白沙江上送贻上之金陵
作者：王士禄
朝代：清

沙尾孤舟潮拥。手底离觞酒重。忽忽恼云帆，不似青骢堪控。如梦。如梦。昨夜短篷相共。
如梦令 其二 欲别
作者：王士禄
朝代：清
体裁：词

欲别玉人归去。细雨廉纤薄暮。红烛静愔愔，好共绿窗幽语。且住。且住。衾润紫沈浓炷。
如梦令 其二 欲别
作者：王士禄
朝代：清

欲别玉人归去。细雨廉纤薄暮。红烛静愔愔，好共绿窗幽语。且住。且住。衾润紫沉浓炷。
如梦令 其五 忆柳庵山寺
作者：王士禄
朝代：清

忆住柳庵山寺。幽兴随心无次。支枕敞晴窗，卧选万山紫翠。清吹。清吹。我爱涧松妩媚。
如梦令 初夏二首 其三
作者：王士禄
朝代：清
体裁：词

正是夏头春尾。芍药酡颜红靡。向晚琐窗风，怅绝玉人孤倚。还喜。还喜。梦里灯花几蕊。
如梦令 初夏二首 其四
作者：王士禄
朝代：清
体裁：词

风捻杨丝碧老。雨簸荷钱青小。何日草堂边，卧听一林黄鸟。堪懊。堪懊。误被软红相嬲。
如梦令·白沙江上送贻上之金陵
作者：王士禄
朝代：清

沙尾孤舟潮拥。手底离觞酒重。忽忽恼云帆，不似青骢堪控。如梦。如梦。昨夜短篷相共。欲别玉人归去。细雨廉纤薄暮。红烛静愔愔，好共绿窗幽语。且住。且住。衾润紫沉浓炷。正是夏头春尾。芍药酡颜红靡。向晚琐窗风，怅绝玉人孤倚。还喜。还喜。梦里灯花几蕊。风捻杨丝碧老。雨簸荷钱青小。何日草堂边，卧听一林黄鸟。堪懊。堪懊。误被软红相嬲。忆住柳庵山寺。幽兴随心无次。支枕敞晴窗，卧选万山紫翠。清吹。清吹。我爱涧松妩媚。
婆罗门引·忆旧
作者：王士禄
朝代：清
体裁：词

记分携日，斜风密雨送兰舟。共君无计夷犹。瞥眼垂杨夹岸，人影闭红楼。叹前期渺渺，往事悠悠。经春涉秋。梦尚隔、见何由。闻道吟侬旧句，红泪时流。侬诗总好，问争如、絮语话绸缪。须抛却、莫费凝眸。
宣清·读影梅庵忆语赋《忆语》，冒辟疆为如君董小宛作也。
作者：王士禄
朝代：清

往事销凝久，把残编重读，香魂如迸。映红栏、弱柳怜人，伴文奁、寒梅成媵。随氏清娱，羊家净婉，那堪相并。看月坐，拥书眠，雅称夫君情性。如意珠沉，断肠花发，人去春风病。叹馆闭双成，绮窗深靓，紫？碧腴空剩。钏里流霞，是他年、洪都私证。
宣清·读影梅庵忆语赋《忆语》，冒辟疆为如君董小宛作也。
作者：王士禄
朝代：清
体裁：词

往事销凝久，把残编重读，香魂如迸。映红栏、弱柳怜人，伴文奁、寒梅成媵。随氏清娱，羊家净婉，那堪相并。看月坐，拥书眠，雅称夫君情性。如意珠沉，断肠花发，人去春风病。叹馆闭双成，绮窗深靓，紫�碧腴空剩。钏里流霞，是他年、洪都私证。
寄季弟贻上
作者：王士禄
朝代：清

离居足忧端，忽忽苦无怿。暌违感至今，提携念在昔。执手既未卜，所愿眠食适。顷者家邮至，言汝资药石。置书坐沈吟，芒芒中怀迫。移时取竟读，书言颇详覈。比当发使时，汝体业已泽。恐为虚见慰，此意苦难逆。丛杂缄牍末，最后得手迹。把读语良符，笔势更奕奕。终古魂梦淆，连宵役精魄。翘首望南云，安得双羽翮。送我置汝傍，睹汝肥与瘠。
小重山·无题
作者：王士禄
朝代：清

曾看新妆镜前。别来怊怅甚、不成眠。此情不拟有人怜。愁袅袅、空似兽炉烟。辜负月娟娟。梅花如有意、落红钿。东风轻软到秋千。遥相忆、微倦夕阳天。
庭梅
作者：王士禄
朝代：清

索笑怜窗晓，流光照砌春。那须江上见，宛似弄珠人。
忆秦娥·次少游韵
作者：王士禄
朝代：清

秋眉碧。月明几夜流黄织。流黄织。谁家阑角，乍飘风笛。锦机羞镊鹣鹣翼。远书漫说长相忆。长相忆。玉笼愁绝，相思声只。
忆莱子杂诗
作者：王士禄
朝代：清

时复寻春郭，烟光纵目宽。山姿浓大泽，潮势汩三韩。小立抛藤杖，微吟侧箨冠。醉归还倒载，未厌海风寒。
念奴娇 其一 小春红桥宴集，同限一屋韵，时有小鱼校书在座
作者：王士禄
朝代：清

芜城城北，共诸公高会，衔觞引瞩。相约还为文字饮，抹尽清丝脆竹。已歇兰芳，仍迟梅信，那得花枝簇。狂情无那，愁看落落枫菊。增有青鸟红巾，似遥还近，巧笑人如玉。何必蘋香飞絮暖，已觉烟光堪掬。羞日愁春，易求难得，好句知能续。晚归惆怅，天寒人返萝屋。
念奴娇 其七 次韵答范汝受，兼东陈散木，时散木以《含影词》属订
作者：王士禄
朝代：清

萧然高奇，羡孔轩鸾翥，耻同徵逐。我向伦侪惊小异，有类梦中呼服。锦拟文披，尘将手并，那是风尘物。新词幽艳，真嗤桃李粗俗。更有正字高才，扶舆间气，融结同清淑。越艳吴趋赓和好，书遍蛮笺几束。大白频浮，小红低唱，爱煞姜郎曲。绮情似此，并堪丽竖戁烛。
念奴娇 其三 送宋荔裳前辈北行，兼寄舍弟贻上
作者：王士禄
朝代：清

征帆竟举，怅客中分手，旧游难续。洒酒船头看去浪，愁绝离觞屡覆。却忆频年，萍踪数聚，春草欢鸣鹿。子荆零雨，醉来那忍重读。道遇小弟仪曹，为言别久，和仲思同叔。畴昔逍遥堂后意，不尽远书几幅。淹迹江乡，倦游京国，寂寞东西屋。黑窑重九，会同谁把黄菊。
念奴娇 其九 读季希韩十词赋赠，次希韩读《炊闻词》见柬韵
作者：王士禄
朝代：清

新词授我，讶笔端出没，蛟泅龙洑。直得苏家读史法，把酒灯前豪读。如此佳人，平生觅句，定耻双眉蹙。嵚崎历落，笑他周柳轻俗。自愧兴寄颓然，声如秦缶，那得同哀玉。笔纵不停文不点，只是枚皋拙速。何似君家，临风振响，韵胜丝兼竹。老夫辟舍，合居季野牛屋。
念奴娇 其二 读曹顾庵学士五词奉柬，用顾庵韵
作者：王士禄
朝代：清

华披秀振，羡词成星子，琅玕十幅。还似楚骚传屈子，句里龙堂鳞屋。削迹艰虞，擅场风雅，未遣中书秃。何须哀怨，国香合在幽谷。黄九秦七虽能，那如坡老，豪气尤堪掬。侬向欢场歌苦调，终类季疵击木。画壁垆头，题巾酒次，此事推君独。穿云裂石，好将配入豪竹。
念奴娇 其五 次韵答沈方邺，并呈李研斋太史，及冒辟疆、孙豹人、无言、程穆倩、宗梅岑诸君子
作者：王士禄
朝代：清

由来文字，是荒年之谷，丰年之玉。喜遇隐侯苗裔在，胜事选楼堪续。笔役风骚，腹罗经史，原委明桓穆。风流跌宕，驾他厨俊名目。况是群彦彬彬，琳琅辉映，触目如蚕簇。艺苑文坛相犄角，戎子支驹逐鹿，好句争呈，竹西亭畔，选尽柯亭竹。把来还讶，龙威书出林屋。
念奴娇 其八 次韵答孙介夫
作者：王士禄
朝代：清

词场今日，问何人拔帜，阿谁夺纛。心识孙樵文采富，不止量珠以斛。日下畴双，云中独矫，袁也羞同伏。比来酬唱，敢云便拟皮陆。复是小乘初禅，愧他杯渡，肆啖人间肉。羡子机锋殊自有，已似南能稻熟。顾我何长，差能解得，不闭并门目。佯狂作达，余生冀享顽福。
念奴娇 其六 送李云田往吴门，次留别韵
作者：王士禄
朝代：清

昨来良会，喜长歌才已，短歌重续。杂坐挥毫纷气色，好手人思得鹿。大雅扶轮，小山承盖，慢戏非同束。奇文共赏，为欢真觉难足。就里才子君虞，文心肆映，绣结金还蹙。惆怅风流云散遽，忽忽摇魂送目。司马挑琴，鄂君覆被，君有兼人福。怜不羁旅，朔风吹老茅屋。
念奴娇 其十 次韵答汪舟次
作者：王士禄
朝代：清

科头箕踞，许佯狂我辈，追踪琴牧。况对二分无赖月，好佐听鸿灭烛。为语玄机，收将红泪，一唱欢闻曲。亭亭真似，薛涛名擅西蜀。更喜字比雕阴，禅同天女，怜我辞何肉。绮语谁云成堕落，自负前身金粟。漫说心摇，无劳手语，情寄横波目。别来怀梦，寒衾缩尽书屋。
念奴娇 其十一 次韵陈其年，兼答邓孝威、李云田、陈散木、范汝受
作者：王士禄
朝代：清

曾于曲宴，见渠侬少小，羞蛾攒绿。青鸟琼台烦几至，始听红窗一曲。局厌弹棋，豆安骰子，缘少珠盈斛。齐奴歌里，绿珠愁绝双犊。总道小住为佳，采云易化，难入忘忧录。佳客且教题凤去，赢得片时倚玉。解状幽修，语传清照，人比东篱菊。更贪清晓，晶帘卧看膏沐。
念奴娇 其十二 送方邺还宣城，兼怀唐耕岛舍人，用孝威韵
作者：王士禄
朝代：清

朔风猎猎，怅停帆起柁，渭城一曲。此霓怜君词赋好，郑重湘东斑竹。得失尘轻，升沉电幻，无事论臧谷。瞿硎隐处，高眠不管山屋。最念我友唐球，诗瓢共识，艺苑称尊宿。闻道秋灯书细字，老去吟情弥笃。济上车回，江东云远，几载怀幽躅。东阳归去，离忧寄与千斛。
念奴娇 其四 送朱近修还海昌，吴西崖往山阴，兼怀宋既庭先还吴门，次顾庵韵
作者：王士禄
朝代：清

杯残人起，便骊歌纷唱，晨征肃肃。一别参差真似雨，那得云龙相逐。才子吴融，隐人朱放，各拥孤帆宿。金蕉南下，又螺青似新沐。关吏伐鼓通晨，几朝沿溯，却过支硎麓。寄语章华词赋客，爱尔人文皆玉。鹤市烟寒，鸡陂露冷，何处张融屋。白云南雁，怀人漫咏兰菊。
念奴娇·小春红桥宴集，同限一屋韵，时有小鱼校书在座
作者：王士禄
朝代：清

芜城城北，共诸公高会，衔觞引瞩。相约还为文字饮，抹尽清丝脆竹。已歇兰芳，仍迟梅信，那得花枝簇。狂情无那，愁看落落枫菊。增有青鸟红巾，似遥还近，巧笑人如玉。何必蘋香飞絮暖，已觉烟光堪掬。羞日愁春，易求难得，好句知能续。晚归惆怅，天寒人返萝屋。华披秀振，羡词成星子，琅玕十幅。还似楚骚传屈子，句里龙堂鳞屋。削迹艰虞，擅场风雅，未遣中书秃。何须哀怨，国香合在幽谷。黄九秦七虽能，那如坡老，豪气尤堪掬。侬向欢场歌苦调，终类季疵击木。画壁垆头，题巾酒次，此事推君独。穿云裂石，好将配入豪竹。征帆竟举，怅客中分手，旧游难续。洒酒船头看去浪，愁绝离觞屡覆。却忆频年，萍踪数聚，春草欢鸣鹿。子荆零雨，醉来那忍重读。道遇小弟仪曹，为言别久，和仲思同叔。畴昔逍遥堂后意，不尽远书几幅。淹迹江乡，倦游京国，寂寞东西屋。黑窑重九，会同谁把黄菊。杯残人起，便骊歌纷唱，晨征肃肃。一别参差真似雨，那得云龙相逐。才子吴融，隐人朱放，各拥孤帆宿。金蕉南下，又螺青似新沐。关吏伐鼓通晨，几朝沿溯，却过支硎麓。寄语章华词赋客，爱尔人文皆玉。鹤市烟寒，鸡陂露冷，何处张融屋。白云南雁，怀人漫咏兰菊。由来文字，是荒年之谷，丰年之玉。喜遇隐侯苗裔在，胜事选楼堪续。笔役风骚，腹罗经史，原委明桓穆。风流跌宕，驾他厨俊名目。况是群彦彬彬，琳琅辉映，触目如蚕簇。艺苑文坛相犄角，戎子支驹逐鹿，好句争呈，竹西亭畔，选尽柯亭竹。把来还讶，龙威书出林屋。昨来良会，喜长歌才已，短歌重续。杂坐挥毫纷气色，好手人思得鹿。大雅扶轮，小山承盖，慢戏非同束。奇文共赏，为欢真觉难足。就里才子君虞，文心肆映，绣结金还蹙。惆怅风流云散遽，忽忽摇魂送目。司马挑琴，鄂君覆被，君有兼人福。怜不羁旅，朔风吹老茅屋。萧然高奇，羡孔轩鸾翥，耻同徵逐。我向伦侪惊小异，有类梦中呼服。锦拟文披，尘将手并，那是风尘物。新词幽艳，真嗤桃李粗俗。更有正字高才，扶舆间气，融结同清淑。越艳吴趋赓和好，书遍蛮笺几束。大白频浮，小红低唱，爱煞姜郎曲。绮情似此，并堪丽竖戁烛。词场今日，问何人拔帜，阿谁夺纛。心识孙樵文采富，不止量珠以斛。日下畴双，云中独矫，袁也羞同伏。比来酬唱，敢云便拟皮陆。复是小乘初禅，愧他杯渡，肆啖人间肉。羡子机锋殊自有，已似南能稻熟。顾我何长，差能解得，不闭并门目。佯狂作达，余生冀享顽福。新词授我，讶笔端出没，蛟泅龙洑。直得苏家读史法，把酒灯前豪读。如此佳人，平生觅句，定耻双眉蹙。嵚崎历落，笑他周柳轻俗。自愧兴寄颓然，声如秦缶，那得同哀玉。笔纵不停文不点，只是枚皋拙速。何似君家，临风振响，韵胜丝兼竹。老夫辟舍，合居季野牛屋。科头箕踞，许佯狂我辈，追踪琴牧。况对二分无赖月，好佐听鸿灭烛。为语玄机，收将红泪，一唱欢闻曲。亭亭真似，薛涛名擅西蜀。更喜字比雕阴，禅同天女，怜我辞何肉。绮语谁云成堕落，自负前身金粟。漫说心摇，无劳手语，情寄横波目。别来怀梦，寒衾缩尽书屋。曾于曲宴，见渠侬少小，羞蛾攒绿。青鸟琼台烦几至，始听红窗一曲。局厌弹棋，豆安骰子，缘少珠盈斛。齐奴歌里，绿珠愁绝双犊。总道小住为佳，采云易化，难入忘忧录。佳客且教题凤去，赢得片时倚玉。解状幽修，语传清照，人比东篱菊。更贪清晓，晶帘卧看膏沐。朔风猎猎，怅停帆起柁，渭城一曲。此霓怜君词赋好，郑重湘东斑竹。得失尘轻，升沉电幻，无事论臧谷。瞿硎隐处，高眠不管山屋。最念我友唐球，诗瓢共识，艺苑称尊宿。闻道秋灯书细字，老去吟情弥笃。济上车回，江东云远，几载怀幽躅。东阳归去，离忧寄与千斛。
惜分飞 其一 湖上有赠
作者：王士禄
朝代：清

泪眼非如潮有信。话到离愁便晕。此际看尤俊。横波那为多啼损。家住西泠还较近。苏小同心试问。莫忘相思分。却教油壁全无准。